open-index/open-wikipedia-markdown huggingface dataset:
二〇一四年哈爾濱越獄案

高玉倫者，黑龍江省哈爾濱市延壽縣人也。性烈。 少時嘗讀七年書，因家貧，遂罷。 玉倫好酒，然不善飲，每醉多惹是非。一日玉倫怒而醉殺一人，旋即入獄。玉倫自知來日無多，無以為報，思母益甚。 時獄吏鬆弛，人浮於事，遂起越獄之心。 因與同獄犯王大民、李海偉合謀勒殺獄吏，更衣泰然而出。 官府大驚，急調萬餘巡捕圍剿，玉倫晝伏夜行，幾不可得。 時值中秋，入夜清寒。 玉倫饑寒難耐，乃潜入一小賣鋪得月餅、燒酒、香烟若干並薄被、棉襖各一件以禦寒，臨行遺百餘文錢於桌幾是為交換。 獄吏藉此線索後五日急捕猶不能得。 時王大民、李海偉者俱已落網，惟玉倫行踪難覓，萬千線民愈發奇之，亦倍感官府無能。玉倫有侄女曰宜者，嫁於塗家，居王家屯，素與玉倫相善，多有往來。 玉倫常言：夫立於天地，當死得其所！ 暗思天網恢恢，疏而不漏，終將一死。 乃夜訪塗家，謂宜曰：吾將死，有家難歸，上有老母，膝有兒孫，無以為報，官府懸賞十五萬取吾人頭，願以此相資，代為盡孝，幸勿得推！ 明日吾將重返汝家，早做準備。 言罷乃去。 宜痛哭於地，塗家亦感傷無限。 翌日，乃大擺筵席，以為送行之意。 席將散，玉倫昂首而入，持酒啖肉，泰然自若。 須臾飯飽，乃示意塗公報官，及巡捕將至，授意縛於階前，佯罵曰：汝賣我，死難瞑目！
朱自清

**朱自清**者，中國作家也。 原名**自華**，字**佩弦**，號**實秋**。清光緒二十四年誕江蘇省東海縣。 嘗任清華大學中國文學系主任。民國三十七年卒於北平，年四十有九。

弟朱物華。

分類:江蘇省列傳
天海

**天海** ，一名**南光坊天海**，日本人。生於天文五年。

## 生平
天海俗名不可考，少異敏，志氣英爽，日誦數百言。及長，隱比叡山中，下野粉河寺皇舜禪師遣徒招致，遂度為天台宗僧，以其博經史，使掌書記。後遊武藏，留居喜多院，結遊俠，往來多稱譽。天海學富五車，且邃於易經術數；而天文、地理、律曆、六壬、太乙、奇門遁甲諸學，無所不通，論天下戎機亦如指掌。是時，德川家康屯關東，聞其博學多才藝，遂召。天海既入謁，應對稱心，試其術頗驗，至是即授幕客，日獲進用。家康每召與語，悅之，及即將軍位，愈見親禮。慶長十四年，授權僧正。十九年，並兼日光山貫主。方廣寺事起，天海攜僧崇傳勸家康舉兵，曰：「天道民心背豐臣，請速擊之。」自是家康遂決意，陰召東國諸侯，勾選勁旅，兵起，以討伐豐臣家為名，號曰攘奸。二十年，從家康征大阪，所與謀定大計，皆天海、柳生宗矩等贊襄之。天海雖未臨戰陣，然定策克大阪，誅秀賴、澱殿，德川既霸天下，天海力亦著，家康先後賜與甚渥。

元和二年，家康崩，其子秀忠親政。天海與幕府百僚請上家康廟號為「東照大權現」，敕嘉之，尋以德川家後見人除大僧正。初，秀忠妃生二子，其長曰竹千代、國千代次之。妃以國千代類己，尤愛寵，秀忠由是曲徇其意，待國千代亦厚。羣臣覘知之，疑秀忠欲廢長而立幼，數條上幕府請早定國本，議未決。德川家乳母阿福謀推竹千代，以天海善奇策，與圖之。未幾，阿福亟密趨駿府詣家康，入覲，奏陳竹千代仁孝居長，宜立。已而復連請，家康頷之，乃手諭致秀忠言其事。時家康內禪秀忠，稱「大御所」，退處駿府，機務仍希所指。秀忠礙家康垂訓，不得已，從之，始立竹千代為嗣君，是為家光。九年，家光襲封將軍，德天海助己，每入朝，賜賚甚厚，並勗天海輔政如故。

會紫衣變作，臣下大久保忠鄰、福島正則、澤庵宗彭輩俱罹危禍，多賴天海、宗矩等而解；天海尤庇善類，彌縫公、武兩家其間，沙門頗受其保全。寬永中，天海相地於忍岡，始築寛永寺，歲餘而畢。幕府繼命天海營繕江戶城，遂採用陰陽術數，參以風水宜於江戶者，建天守、御殿及諸城門，凡自天海規畫，皆合陰陽符契也。寬永二十年十月二日，天海卒，年百餘歲。家光予優恤，追諡「**慈眼禪師**」，葬日光。

## 考據

分類:江戶列傳
趙佗

南越王**尉佗**者，真定人也，姓趙氏。秦時已并天下，略定楊越，置桂林、南海、象郡，以謫徙民，與越雜處十三歲。佗，秦時用為南海龍川令。至二世時，南海尉任囂病且死，召龍川令趙佗語曰：「聞陳勝等作亂，秦為無道，天下苦之，項羽、劉季、陳勝、吳廣等州郡各共興軍聚眾，虎爭天下，中國擾亂，未知所安，豪傑畔秦相立。南海僻遠，吾恐盜兵侵地至此，吾欲興兵絕新道，自備，待諸侯變，會病甚。且番禺負山險，阻南海，東西數千里，頗有中國人相輔，此亦一州之主也，可以立國。郡中長吏無足與言者，故召公告之。」即被佗書，行南海尉事。囂死，佗即移檄告橫浦、陽山、湟谿關曰：「盜兵且至，急絕道聚兵自守！」因稍以法誅秦所置長吏，以其黨為假守。秦已破滅，佗即擊并桂林、象郡，自立為南越武王。高帝已定天下，為中國勞苦，故釋佗弗誅。漢十一年，遣陸賈因立佗為南越王，與剖符通使，和集百越，毋為南邊患害，與長沙接境。

高后時，有司請禁南越關市鐵器。佗曰：「高帝立我，通使物，今高後聽讒臣，別異蠻夷，隔絕器物，此必長沙王計也，欲倚中國，擊滅南越而并王之，自為功也。」於是佗乃自尊號為南越武帝，發兵攻長沙邊邑，敗數縣而去焉。高後遣將軍隆慮侯灶往擊之。會暑溼，士卒大疫，兵不能踰嶺。歲餘，高后崩，即罷兵。佗因此以兵威邊，財物賂遺閩越、西甌、駱，役屬焉，東西萬餘里。乃乘黃屋左纛，稱制，與中國侔。

及孝文帝元年，初鎮撫天下，使告諸侯四夷從代來即位意，喻盛德焉。乃為佗親冢在真定，置守邑，歲時奉祀。召其從昆弟，尊官厚賜寵之。詔丞相陳平等舉可使南越者，平言好畤陸賈，先帝時習使南越。乃召賈以為太中大夫，往使。因讓佗自立為帝，曾無一介之使報者。陸賈至南越，王甚恐，為書謝，稱曰：「蠻夷大長老夫臣佗，前日高后隔異南越，竊疑長沙王讒臣，又遙聞高后盡誅佗宗族，掘燒先人冢，以故自棄，犯長沙邊境。且南方卑溼，蠻夷中閒，其東閩越千人眾號稱王，其西甌駱裸國亦稱王。老臣妄竊帝號，聊以自娛，豈敢以聞天王哉！」乃頓首謝，願長為藩臣，奉貢職。於是乃下令國中曰：「吾聞兩雄不俱立，兩賢不并世。皇帝，賢天子也。自今以後，去帝制黃屋左纛。」陸賈還報，孝文帝大說。遂至孝景時，稱臣，使人朝請。然南越其居國竊如故號名，其使天子，稱王朝命如諸侯。至建元四年卒。
李鵬

縮圖
**李鵬**者，第四任中華人民共和國國務院總理也。原名**李遠芃**，四川慶符縣人，祖籍湖北麻城，民國十七年誕上海法租界。三十四年入中共。公元二〇一九年薨，享壽九十。

分類:國務院總理世家
約翰·埃德加·胡佛

**約翰·埃德加·胡佛** ，美利堅華府人。誕於西元一八九五年一月一日，歿於一九七二年五月二日。一九一七年登喬治華盛頓大學法學碩士，隸司法部，逾二年掌敵國公民簿記科。累擢司法部情報總處主事，充調查局次長。一九二四年五月，命胡佛代伯恩斯為調查局長。一九三五年六月，美政府改調查局設聯邦調查局，提督國內刑名刺緝事；置局長，惟胡佛法職舊屬以其蒞局政，歷卅七年卒於官。

## 引據

* 
* 

分類:美國列傳
分類:華盛頓州列傳
恩維爾帕夏

**恩維爾帕夏** ，名**伊斯麥爾**，鄂圖曼人，西元一八八一年十一月廿二日，誕伊斯坦堡，先世家阿爾巴尼亞，父為守橋卒，母務農。

## 生平

年廿二，以軍校生卒業歸陸軍，標統器賞之，擢少校，隨調第三軍至薩洛尼卡。時鄂人新立聯合進步黨，聚徒集議，上書請即開國會，輒沮之，黨人始亟欲改革命，密圖廢立，恩維爾名附其列。一九零八年七月，軍變起，恩維爾乃率第三軍本部兵趨伊斯坦堡，督隊先驅，定京師，充軍團司令。會黨人擁親王穆罕默德稱蘇丹，累保准將，詔以宗室女納齊耶公主下嫁恩維爾，賜駙馬號。巴爾幹肇釁，鄂人與塞、保、希、黑諸小國戰，屢大潰，喪師陷地，恩維爾等多憾滋甚。一九一三年，復縱兵入京，突高門，罷自由和諧黨當局，宰相卡米勒帕夏以下，悉遠竄之。初，巴爾幹事日棘，蘇丹以恩維爾為參謀總長，節制中外諸軍。是年，恩維爾親統鄂軍二十餘萬趨援，躡保加利亞人至埃迪爾內，與死戰，圍城數匝；保軍鏖鬥不得免，潰圍出，鄂人屢斬獲，遂乘間收復各城。八月，停戰議和，旋約成，畫埃迪爾內仍歸鄂人轄，凡東色雷斯失地，竟索還。捷聞，論恩維爾攘敵功，命入閣，除戰爭大臣，加帕夏銜。恩維爾至是偕其黨塔拉特、傑馬爾輩共參國政，權益張，時號為「三帕夏」。

始，列強多有輕鄂人心，恩維爾及同列塔拉特等素昵德，遂極陳與德人通款利便，援引助變法，飭練新軍，整戎備，購艦砲，築鐵道，投貲工廠，擬議同盟協守。未幾，歐戰作，恩維爾、塔拉特等奏請照會英、法、俄協約國絕交，並隨德奧參戰，傑馬爾慮英法勢熾，謀沮之，百官亦多懷觀望。先是，鄂人訂購英國「鄂圖曼蘇丹」、「雷沙迪耶」無畏艦二艘，方造竣，天下構釁，英海相邱吉爾尋截留其艦，合編自用。鄂人大怒，俱責英失信，而德人偵知其失兵輪，乃欲厚結冀固盟。八月，德人命「戈本」、「布雷斯勞」二艦駛赴伊斯坦堡港口，併鄂海軍調遣。德無畏艦來鄂，公論歡悅，政府始決意款德，亦專任恩維爾備戰守。會朝議主戰，與德人立約結盟，恩維爾益鼓舞，力請聯德拒英、俄，以求雪恥。無何，詔許之，自號「聖戰」，由是與戰事焉。

時鄂人乏勢久，連歲用兵，帑藏胥絕，英法及俄軍南下，克捷頻傳；英人又遣使漢志勸阿拉伯藩部獨立，分道馳進，鄂援軍乃均受牽制。及四方構亂，恩維爾銳意部署，提兵攻聯軍，自西海峽至東高加索山，每合陣，所損相當，恩維爾弗能支，浸率餘師退內地。歷四年，鄂人媾和，遂解兵落職。十一月，聯軍入據伊斯坦堡，欲繫鞫恩維爾、塔拉特及其黨啟釁罪狀，遂攜同列避德國。已而有所謀，轉戰中亞，招致蔥嶺突厥部自守，抗撓蘇俄。一九二二年八月，蘇軍猝來擊恩維爾於塔吉克斯坦，四日，殞命，年四十。卒七十四年，土耳其政府敘恩維爾舊勳，迎其柩歸，八月，乃葬伊斯坦堡自由碑側。

## 考據

分類:奧斯曼列傳
畢蘇斯基

**約瑟夫·畢蘇斯基**者，波蘭人。生於西曆一八六七年十二月五日，卒於一九三五年五月十二日。歐戰起，俄德交兵逾年，國疲民敝。畢氏趁勢而舉義，開波蘭獨立之先。國家肇建，畢氏既為元首領軍國事。嘗敗蘇聯軍於華沙，授元帥。俄頃，辭本兼各職隱退於野。一九二六年五月，畢氏見朝政晦暗，遂復舉兵入華沙，逐總統、內閣，自為相。執政凡九載，以疾歿於華沙，年六十有七。
藤野嚴九郎

縮圖
**藤野嚴九郎**，日本醫士也，明治七年誕敦賀縣坂井郡村。昭和二十年卒，壽七十有一。
黎塞留

**黎塞留** ，諱**阿爾芒·讓**，姓**迪普萊西氏**，法蘭西巴黎人。普瓦圖勳貴弗朗索瓦第三子，妣曰蘇珊。誕於西元一五八五年九月九日，卒於一六四二年十二月四日。黎氏少以文辭稱，方九歲，入納瓦拉學院習將略、通幾、神學諸術。一六零七年四月，黎氏以蔭補天主教呂松主教，累官三級會議教士代表。及法王亨利遇弒，其子路易嗣立，太后臨朝。一六一四年，召黎氏入朝值內閣，充內政、陸軍國務秘書。一六一七年，路易王遽收捕太后黨首輔孔奇尼，徙太后至科隆，餘黨多褫職，始親政焉。一六二二年九月，黎氏因呂伊內公爵遺薦，王請教廷擢樞機。逾二年，欽選樞密院議員；八月，命黎氏代呂伊內公爵為首輔，總百揆，位諸貴族上。

## 引據
昂納克

縮圖
**昂納克**，德意志共產政者、東德末主也。一九一二年誕。嘗任德國統一社會黨總書記暨東德國務委員會主席。兩德既一統，亡蘇聯，然未几，蘇聯亦亡，新立之俄聯邦渡其歸德。獲罪，因患癌而釋，亡智利。一九九四年卒，壽八十有一。
約瑟夫·張伯倫

**約瑟夫·張伯倫** ，英吉利人，履匠子。西元一八三六年七月八日誕於京師，一九一四年七月二日卒伯明翰。張氏為人美風儀，工計，博通法文，善口辯。家貧無以就學，乃從叔齎螺釘販易泰西、亞細亞各國，藉此積厚貲，聲望益著。年四十，以自由黨人初隸下院議員。既而召入閣參預國是，歷貿易、地方政府委員會主席。會愛爾蘭自治議起，首相格萊斯頓以下多稱善，而張氏謂自治不合帝國法度，頗規切其非，忤格氏與諸公論輒忿爭，乃交惡，同列相訐。一八八六年，張氏負氣去，引其同志德文郡公爵、德比伯爵、蘭斯當侯爵等始置自由統一黨於京師，屢歲在野，譏刺時政得失。越九年，保守黨方操柄，張氏為輿論所屬，召還，除殖民地事務大臣。張氏其黨乘機伺間，至是倚保守黨羣臣覬求重用，迭居執政要地，舊自由黨勢遂蹙弱矣。一九〇六年患風疾，張氏懇避位，不復視事。

## 考據

分類:漢諾威氏列傳
封德彝

**封倫**，字**德彝**，以字顯，觀州蓚人，北齊太子太保隆孫也。

## 兩朝倖臣
德彝年方少，舅盧思道曰：「是兒識略過人，當自致卿相。」隋開皇末，江南亂，內史令楊素討之，署德彝行軍記室。泊海上，素召計事，德彝墜水，免，易衣以見，訖不言。久乃素知，問故，謝曰：「私事也，所不敢白。」素異其為，以從妹妻之。素營仁壽宮，表德彝為土工監，規構鴻侈。宮成，隋文帝怒曰：「素殫百姓力，為吾掊怨天下。」素大懼。德彝曰：「毋恐，皇后至，自當免。」明日，文帝果勞素曰：「公知吾夫婦老，無以自娛樂，而盛飾此宮邪？」因大悅。素退問：「何料而知？」德彝曰：「上節儉，故始見必怒，然雅聽后言。后，婦人也，惟侈麗是好。后悅，則帝安矣。」素曰：「吾不及也。」素負才勢，多所淩藉，惟於德彝降禮賞接，或與論天下事，袞袞不倦，每撫其床曰：「封郎終當據此。」薦之帝，擢內史舍人。

內史侍郎虞世基得幸煬帝，然不悉吏事，處可失宜。德彝陰為裁畫，內以諂承主意，百官章奏若忤旨，則寢不聞；外以峻文繩天下，有功當賞，輒抑不行。由是世基之寵日隆，而隋政日壞矣。宇文化及亂，持煬帝出宮，使德彝數帝罪，煬帝曰：「卿，士人，何至是！」德彝羞縮去。化及署為內史令，從至聊城，知化及敗，及結士及，得出護餉道。化及死，遂與士及來降。唐高祖知其諧附化及黨，方切讓，使就舍。德彝以秘策幹高祖，高祖悅，更拜內史舍人，遷侍郎兼內史令。

## 圓滑處世
秦王東征王世充，命德彝參謀軍事。時兵久不決，高祖欲班師，王遣德彝西見高祖曰：「世充地雖多，羈縻不相使，所用命者洛陽爾，計窮力屈，死在旦暮。今解而西，則其勢磐結，後難以圖。」高祖納之。世充平，高祖謂侍臣曰：「始議東討，時多沮解者，唯秦王謂必克，德彝贊其行，雖張華葉策晉武，亦何以加於是！」封平原縣公，判天策府司馬。初，竇建德援洛，王將趣虎牢，德彝與蕭瑀諫不可，至是入賀。王笑曰：「不用公言，今日幸而捷，豈智者千慮或有失乎？」德彝謝素不及。頃之，突厥寇太原，且遣使和親。高祖問計，羣臣咸請許之可紓戰。德彝曰：「不然。彼有輕中國心，謂我不能戰，若乘其怠擊之，勢必勝，勝而後和，威德兩全。今雖不戰，後必復來。臣以為擊之便。」詔可。尋檢校吏部尚書，進封趙國公，徙密國。

太宗立，拜尚書右僕射，實封六百戶。始，德彝之歸，蕭瑀數薦之。及瑀為左僕射，每議事，德彝初堅定，至帝前輒變易，由是有隙。貞觀元年，遘疾，臥尚書省，太宗親臨視，命尚輦送還第。卒，年六十，贈司空，諡曰「**明**」。

德彝資險佞內狹，數刺人主意，陰導而陽合之。外謹順，居處衣服陋素，而交宮府，賄贈狼藉。然善矯飾，居之自如，人莫能探其膺肺。建成、元吉之亂，數進忠策，太宗以為誠，橫賜累萬。又密言于高祖曰：「秦王恃功，頡頏太子下，若不早立，則亟圖之。」情白太子曰：「為四海不顧其親，乞羹者謂何？」及高祖議廢立，德彝固諫止。當時語秘無知者，卒後，事浸聞。十七年，治書侍御史唐臨追劾奸狀，太宗下其議百官。民部尚書唐儉等議：「德彝寵極生前，而罪暴身後，所曆官不可盡奪，請還贈改諡，以懲憸壬。」有詔奪司空，削食封，改諡為「**繆**」。

## 引據

分類:隋列傳
分類:唐列傳
迪諾·格蘭迪

**迪諾·格蘭迪**者，義大利國莫爾達諾人。生於西曆一八九五年六月四日，歿於一九八八年五月廿二日。墨索里尼執政，嘗以格蘭迪為外交大臣。尋免，乃任眾議院議長。二次大戰起，墨氏挾義國以與戰事。兵興三載，國家幾欲傾覆，格蘭迪遂陰草詔命罷墨氏相職，世謂之「格蘭迪決議」。

分類:義大利列傳
謝爾蓋·維特

**謝爾蓋·維特** ，俄羅斯人。西元一八四九年六月廿九日，誕於提比里斯。一八九二年二月，召維特入值政府，授交通大臣。八月，遷財政大臣。一八九四年十一月，帝崩，太子尼古拉嗣立，維特歷事兩朝，仍管財政部事如故。一九零三年，宰相杜爾諾沃求退；五月，帝命維特代杜氏組閣為大臣委員會主席。一九零五年九月，與日本會訂《樸茨茅斯條約》。還，以議和功授薩哈林伯爵。是年，俄國革命起，維特力陳變法利便，疏論行新政以弭時艱。十月，帝詔即開杜馬，設責任內閣，並命維特改大臣會議主席。一九零六年四月，維特進呈《帝國基本法》，帝允之，由是頒行海內，始立憲。五月，維特請休致，遂歸京寓。一九一五年三月十三日，維特病卒京師，時年六十五。

## 考據
* Portsmouth Peace Treaty, 1905-2005
* The Museum Meiji Mura—peace treaty table on display.
* ''Memoirs of Count Witte'', 1921 English translation, available in full online at Internet Archive.
佛朗哥

**弗朗西斯科·佛朗哥**者，西班牙費羅爾人。生於西曆一八九二年十二月四日，歿於一九七五年十一月二十日。為日斯巴尼亞攝政王暨宰相，執政凡三十九載，乃獨夫也。
安德拉希·久洛

**安德拉希·久洛** ，奧匈國人，卡洛伊伯爵第二子也。西元一八二三年三月八日，誕匈牙利。一八六七年三月，帝敕諭奧匈合邦，以安氏入值匈牙利內閣，充總理大臣。一八七一年十一月，命改外交部大臣。安氏明達外務，及治事，謀中竅要，思結德、英、義諸國以禦俄羅斯。且素與中宮相親賴，對問稱旨，頗當上意寵焉。一八九零年二月十八日，卒於沃洛斯科，時年六十六。

## 引據
金大中

**金大中**者，號**後廣**，又號**忍冬草**。本貫金海金氏，大韓民國十五代大統領也。生於大正十三年一月六日，歿於西元二零零九年八月十八日。二零零零年，金氏嘗以「再造民主」功獲諾貝爾和平獎，世謂之「亞細亞之曼德拉」。

分類:大韓民國大統領世家
保祿三世

**保祿三世** ，本諱**亞歷山大·法爾內塞**，教宗國卡尼諾人。生於西曆一四六八年二月廿九日，歿於一五四九年十一月十日。少機慧，入天主教會修持，晉牧，授神父。教宗波吉亞氏即位，法氏進女弟茱莉婭入侍，教宗甚寵渥，乃授樞機主教，時號曰「波吉亞元舅」。法氏善屬文，教廷詔命草制皆與之，自教宗波吉亞氏以降，歷六朝。一五三四年十月，法氏以眾望舉為教廷二百二十代教宗，群僚上尊號「保祿三世」。既柄教，保祿勤修政理，詔設立耶穌會，並開天特會議，綱紀大振，慨然有中興教廷之志。當是時，歐洲宗教維新議起，各國改宗者俱忤教廷而自立。英王亨利八世亦從新教，冊封安妮·博林為繼后，教產悉罰沒入帑。保祿益惡之，旋以亨利悖逆主命，詔革除教籍。
愛德華·貝奈斯

**愛德華·貝奈斯** ，捷克人。西元一八八四年五月廿八日誕於科日拉尼，一九四八年九月三日卒於塞濟莫沃烏斯季。貝氏少以善談世務稱，登布拉格查理及巴黎大學法律博士，尋充查理大學教員。歐戰起，捷克獨立勢日張，貝氏與同志馬薩里克、什特凡尼克結，置民族議會於波希米亞。一九一七年，貝氏等募兵援協約國，乃創立捷克軍團，遣精銳從協約諸軍征東，自是為各國承認。逾年，建國號曰「捷克斯洛伐克共和國」，軍民擁馬薩里克為總統；十一月，授貝氏外交部長。貝氏既掌交涉，尤憚德蘇諸強鄰環伺，遂請招致友邦南斯拉夫、羅馬尼亞，訂協防同盟條約，彼此相倚助，時論稱「小協約國」焉。歷事十七年，馬薩里克引疾休致；十二月，議會以貝氏嗣總統位，命總理霍查繼管外交部事。

## 考據

分類:捷克列傳
司馬攸

齊獻王**司馬攸**，字**大猷**，文帝次子也。少而岐嶷，及長，清和平允，親賢好施；愛經籍，能屬文，善尺牘，為世所楷。才望出武帝之右，宣帝每器之。景帝無子，命攸為嗣。從征王淩，封長樂亭侯。及景帝崩，攸年十歲，哀動左右，大見稱歎。襲封舞陽侯。奉景獻羊後於別第，事後以孝聞。復曆散騎常侍、步兵校尉，時年十八，綏撫營部，甚有威惠。五等建，改封安昌侯，遷衛將軍。居文帝喪，哀毀過禮，杖而後起。左右以稻米乾飯雜理中丸進之，攸泣而不受。太后自往勉喻曰：「若萬一加以他疾，將復如何！宜遠慮深計，不可專守一志。」常遣人逼進飲食，司馬嵇喜又諫曰：「毀不滅性，聖人之教。且大王地即密親，任惟元輔。匹夫猶惜其命，以為祖宗，況荷天下之大業，輔帝室之重任，而可盡無極之哀，與顏閔爭孝！不可令賢人笑，愚人幸也。」喜躬自進食，攸不得已，為之強飯。喜退，攸謂左右曰：「嵇司馬將令我不忘居喪之節，得存區區之身耳。」

武帝踐阼，封齊王，時朝廷草創，而攸總統軍事，撫寧內外，莫不景附焉。詔議籓王令自選國內長吏，攸奏議曰；「昔聖王封建萬國，以親諸侯，軌跡相承，莫之能改。誠以君不世居，則人心偷幸；人無常主，則風俗偽薄。是以先帝深覽經遠之統，思復先哲之軌，分土畫疆，建爵五等，或以進德，或以酬功。伏惟陛下應期創業，樹建親戚，聽使籓國自除長吏。而今草創，制度初立，雖庸蜀順軌，吳猶未賓，宜俟清泰，乃議復古之制。」書比三上，輒報不許。其後國相上長吏缺，典書令請求差選。攸下令曰：「忝受恩禮，不稱惟憂。至於官人敘才，皆朝廷之事，非國所宜裁也。其令自上請之。」時王家人衣食皆出禦府，攸表租秩足以自供，求絕之。前後十餘上，帝又不許。攸雖未之國，文武官屬，下至士卒，分租賦以給之，疾病死喪賜與之。而時有水旱，國內百姓則加振貸，須豐年乃責，十減其二，國內賴之。

遷驃騎將軍，開府辟召，禮同三司。降身虛己，待物以信。常歎公府不案吏，然以董禦戎政，復有威克之宜，乃下教曰：「夫先王馭世，明罰敕法，鞭撲作教，以正逋慢。且唐虞之朝，猶須督責。前欲撰次其事，使粗有常。懼煩簡之宜，未審其要，故令劉、程二君詳定。然思惟之，鄭鑄刑書，叔向不韙；范宣議制，仲尼譏之。令皆如舊，無所增損。其常節度所不及者，隨事處決。諸吏各竭乃心，思同在公古人之節。如有所闕，以賴股肱匡救之規，庶以免負。」於是內外祗肅。時驃騎當罷營兵，兵士數千人戀攸恩德，不肯去，遮京兆主言之，帝乃還攸兵。

攸每朝政大議，悉心陳之。詔以比年饑饉，議所節省，攸奏議曰：「臣聞先王之教，莫不先正其本。務農重本，國之大綱。當今方隅清穆，武夫釋甲，廣分休假，以就農業。然守相不能勤心恤公，以盡地利。昔漢宣歎曰：「與朕理天下者，惟良二千石乎！」勤加賞罰，黜陟幽明，于時翕然，用多名守。計今地有餘羨，而不農者眾，加附業之人復有虛假，通天下謀之，則饑者必不少矣。今宜嚴敕州郡，檢諸虛詐害農之事，督實南畝，上下同奉所務。則天下之穀可復古政，豈患于暫一水旱，便憂饑餒哉！考績黜陟，畢使嚴明，畏威懷惠，莫不自厲。又都邑之內，遊食滋多，巧伎末業，服飾奢麗，富人兼美，猶有魏之遺弊，染化日淺，靡財害穀，動復萬計。宜申明舊法，必禁絕之。使去奢即儉，不奪農時，畢力稼穡，以實倉廩。則榮辱禮節，由之而生，興化反本，于茲為盛。」

轉鎮軍大將軍，加侍中，羽葆、鼓吹，行太子少傅。數年，授太子太傅，獻箴于太子曰：「伊昔上皇，建國立君，仰觀天文，俯察地理，創業恢道，以安人承祀，祚延統重，故援立太子。尊以弘道，固以貳己，儲德既立，邦有所恃。夫親仁者功成，邇佞者國傾，故保相之材，必擇賢明。昔在周成，旦奭作傅，外以明德自輔，內以親親立固，德以義濟，親則自然。嬴廢公族，其崩如山；劉建子弟，漢祚永傅。楚以無極作亂，宋以伊戾興難。張禹佞給，卒危強漢。輔弼不忠，禍及乃躬；匪徒乃躬，乃喪乃邦。無曰父子不間，昔有江充；無曰至親匪貳，或容潘崇。諛言亂真，譖潤離親，驪姬之讒。晉侯疑申。固親以道，勿固以恩；修身以敬，勿托以尊。自損者有餘，自益者彌昏。庶事不可以不恤，大本不可以不敦。見亡戒危，睹安思存。塚子司義，敢告在閽。」世以為工。

咸寧二年，代賈充為司空，侍中、太傅如故。初，攸特為文帝所寵愛，每見攸，輒撫床呼其小字曰「此桃符座也」，幾為太子者數矣。及帝寢疾，慮攸不安，為武帝敘漢淮南王、魏陳思故事而泣。臨崩，執攸手以授帝。先是太后有疾，既瘳，帝與攸奉觴上壽，攸以太后前疾危篤，因歔欷流涕，帝有愧焉。攸嘗侍帝疾，恆有憂戚之容，時人以此稱歎之。及太后臨崩，亦流涕謂帝曰：「桃符性急，而汝為兄不慈，我若遂不起，恐必不能相容。以是屬汝，勿忘我言。」

及帝晚年，諸子並弱，而太子不令，朝臣內外，皆屬意於攸。中書監荀勖、侍中馮紞皆諂諛自進，攸素疾之。勖等以朝望在攸，恐其為嗣，禍必及己，乃從容言於帝曰：「陛下萬歲之後，太子不得立也。」帝曰：「何故？」勖曰：「百僚內外皆歸心于齊王，太子焉得立乎！陛下試詔齊王之國，必舉朝以為不可，則臣言有征矣。」紞又言曰：「陛下遣諸侯之國，成五等之制者，宜先從親始。親莫若齊王。」帝既信勖言，又納紞說，太康三年乃下詔曰：「古者九命作伯，或入毗朝政，或出禦方嶽。周之呂望，五侯九伯，實得征之，侍中、司空、齊王攸，明德清暢，忠允篤誠。以母弟之親，受台輔之任，佐命立勳，劬勞王室，宜登顯位，以稱具瞻。其以為大司馬、都督青州諸軍事，侍中如故，假節，將本營千人，親騎帳下司馬大車皆如舊，增鼓吹一部，官騎滿二十人，置騎司馬五人。余主者詳案舊制施行。」攸不悅，主簿丁頤曰：「昔太公封齊，猶表東海；桓公九合，以長五伯。況殿下誕德欽明，恢弼大籓，穆然東軫，莫不得所。何必絳闕，乃弘帝載！」攸曰：「吾無匡時之用，卿言何多。」

明年，策攸曰：「於戲！惟命不于常，天既遷有魏之祚。我有晉既受順天明命，光建群後，越造王國於東土，錫茲青社，用籓翼我邦家。茂哉無怠，以永保宗廟。」又詔下太常，議崇錫之物，以濟南郡益齊國。又以攸子寔為北海王。於是備物典策，設軒懸之樂、六佾之舞，黃鉞朝車乘輿之副從焉。

攸知勖、紞構己，憤怨發疾，乞守先後陵，不許。帝遣御醫診視，諸醫希旨，皆言無疾。疾轉篤，猶催上道。攸自強入辭，素持容儀，疾雖困，尚自整厲，舉止如常，帝益疑無疾。辭出信宿，歐血而薨，時年三十六。帝哭之慟，馮紞侍側曰：「齊王名過其實，而天下歸之。今自薨隕，社稷之福也，陛下何哀之過！」帝收淚而止。詔喪禮依安平王孚故事，廟設軒懸之樂，配饗太廟。
## 據
*《晉書》卷三十八
分類:晉列傳
完者忽都皇后

**[[元惠宗]]完者忽都皇后奇氏**，高麗人，其家微也。

## 哲婦
故事，高麗國歲獻媵妾。徽政院使禿滿迭兒進為宮女，主供茗飲，尋見寵幸。生子愛猷識理達臘，後立為皇太子。時答納失里皇后方驕妒，知當帝意，數箠辱之。及答納失里遇害，帝欲立焉，丞相伯顏爭不可。伯顏罷，學士沙剌班希旨請立第二皇后，居興聖宮，改徽政院為資政院。

后為人狷黠，務自矮飾，無事則取《女孝經》、史書，訪問歷代皇后有賢行者為法。四方貢獻珍味，非薦太廟不敢先食。京師大饑，命官作糜粥賑之。又出金銀粟帛，令宦者樸不花置塚，瘞遺骼十餘萬，復命僧建水陸大會度之。太子既長，帝為建端本堂，命儒臣教授國法。帝與太子多受佛戒，帝師因啟後曰：「太子向學佛法頗開悟，今乃使習孔子教，鞏壞真性。」后曰：「我雖居深宮，不明道德，嘗聞自古及今治天下者，須用孔子教，捨此則為異端。佛法雖好，不可以治天下，安可使太子不讀書耶？」帝師慚退。其後證位中宮，誕日百官進箋賀，后誡左丞相沙藍答裡曰：「自世祖以來，正宮皇后壽日未嘗進箋。近年雖有，不合典禮。」卻之，其假託正誼如此。

## 干政
帝怠棄政事，后與太子遽謀內禪，使樸不花喻意丞相太平，太平不答。復詔太平至宮，舉酒賜之，申前說，太平依違而已。帝亦知后意，怒而疏之，然后頗盜威柄，賞罰由已。樸不花有罪被劾，後諷御史大夫佛家奴為疏辨。佛家奴謀再勸之，后嗾御史轉奏謫潮河。

后族奇氏在高麗者，怙勢驕橫，高麗王伯顏帖木兒怒，盡殺之。后謂皇太子曰：「汝年已長，不能為我復仇耶？」皇太子乃請帝廢高麗王，立其弟塔思帖木兒留京師者為王，以奇氏族子三寶奴為太子，將作同知崔帖木兒為丞相，將兵萬人送之至鴨綠江，為伏兵所敗，餘十七騎而返。

時中書平章政事孛羅帖木兒鎮大同，與太子有嫌。帝亦憤其跋扈，命太尉擴廓帖木兒討之。孛羅帖木兒遂舉兵犯闕。及入都城，嗾監察御史武起宗言后撓亂國政，宜遷居於外。帝弗聽，孛羅帖木兒遂矯制幽后於諸色總管府，使其黨姚伯顏不花守之。太子先奔太原，尋逼后入宮，取印章，偽為書以召太子，復幽后舊所。后數納美女求脫，至百曰，始釋之。及孛羅帖木兒伏誅，太子還，后又密令擴廓帖木兒以重兵擁入，劫帝禪位。擴廊帖木兒知其意，將至京師，散遣諸軍，陰謀遂沮。

## 傾覆
會伯顏皇后崩，中書省又以太子故，請后正尊位，奏改資政院，兼主中政院。帝初不許，俄授冊寶，進嚼奇氏三世為王，至正二十五年十二月也。先是，后為第二皇后時，監察御史李泌言：「世祖有誓：子孫不得與高麗女子共事宗廟。陛下踐世祖之位，何忍忘世祖之言，乃以高麗女並位宮中。今災​​異屢起，河決地震，盜賊滋蔓，皆陰盛陽微之漸。乞仍降為妃，庶使三辰定位，災異可息。」不聽，卒成亡國之禍云。元稱西夏、高麗，不舉其國，舉其部族曰唐兀氏、肅良合氏，至是乃以後為肅良合氏詔天下。二十八年，明兵破大都，從帝北奔。二十九年，后崩。

## 引據
* (明) 宋濂等纂《元史／巻一百一十四》

分類:元列傳
馬克斯·韋伯

thumb|西元一九一八年韋伯之像
**馬克斯·韋伯**者，德意志國艾福特人。生於西曆一八六四年四月廿一日，歿於一九二零年六月十四日。韋氏性聰穎，曉書史，工律法，亦諳於計學。嘗創公共行政之藝，乃哲學士也。韋氏述作甚多，其著者有《新教倫理兼論資本主義之精神》、《經濟暨社會》、《論中國宗教之儒與道》等。

分類:德國列傳
分類:基礎之文
網際協定位址

**網際協定位址**，數碼也，所以辨網上算機。其類有二：曰網協四，曰網協六。

其常易者，稱網協浮址；不易者乃網協固址。網協虛址見於內網；網協實址見於互聯網。復有迴環址，算機所以自尋也。

夫網協四以四數記址。昔人見其址有限，而用者益眾，遂定網協六，以八數記址。

公元二〇一九年，網協四所定址盡爲所用，今無餘矣。

## 據

分類:電腦
路易-菲利普一世

**路易-菲利普** ，法蘭西波旁宗室，奧爾良公菲利普長子也。西元一七七三年十月六日，誕京師奧爾良邸。年二十，父喪於革命，尋襲爵，流寓泰西各國，及拿破崙事敗始還。路易性機巧，喜養士，務啟蒙之學，議會諸黨人咸與朋比，歷王室國境中將。一八三〇年七月，京師變起，議會遽廢查理王及其儲為庶人，流竄之，王遂以親貴監國攝政。八月，即王位於杜伊勒里宮，羣臣請上尊號曰「路易-菲利普一世」。詔冊妃艾瑪莉亞為王后，立斐迪南為太子。王在位十八年，沽名佯立憲，而軍國萬機悉由己出，臣下但備顧問焉。王任權術，貴族閣臣進退，多唯諾希旨，執政益趨事惟謹，至是朝野多憾王矯飾，頗有怨狀。一八四八年二月革命復作，王遜位，旋舉家西狩英吉利。居二年，八月廿六日崩於薩里，時年七十六。

## 引據
拉斯普京

**格里戈里·拉斯普京** ，或曰**拉斯普欽**、**拉斯普丁**，俄羅斯薩拉托夫人。生於西元一八六九年一月廿二日。

## 生平
拉氏性慧黠，工醫，善卜筮。從東正教學，以左道之術聞於州郡。拉氏才辯強記，善伺人意，百姓咸德之，俱號曰先知矣。既往京師，皇后召入宮，見而悅之，由是益加寵遇。初，太子有疾，數大漸，宮中皆言不治。帝甚憂，左右或曰「拉斯普京可也」，遂詔視太子疾，頃之而愈。帝大喜，乃尊為國師，百官啟奏，拉氏必先關白之。拉氏既用事，於是內外朋黨，賄賂求恩。而公卿執政者，亦從風而靡。拉氏素漁色，佞幸以女婦交結，轉相引進。自是紀綱昏亂，朝野離德，諸王大臣益惡之。一九一六年十二月廿九日，駙馬尤蘇波夫、宗室德米特里等引拉氏入彀，刺之。旋棄屍莫伊卡河，年四十有七。

## 據
岩倉具視

**岩倉具視** ，號**對岳**，日本京都人。中納言堀河康親第二子，典侍紀子母兄也。誕於文政八年九月十五日，卒於明治十六年七月二十日。明治初，王政復古成，岩倉以倒幕功擢右兵衛督，加從三位。累遷議政官上局輔相、大納言、兵部御用掛，益襄贊機務。四年，拜右大臣，兼領外務卿事；十月，命具視與參議木戶孝允、大久保利通、伊藤博文等出使西洋各國考察政治。六年還，疏極陳泰西政制要義，帝嘉納之，而維新至此始焉。

## 考據
安德魯·傑克遜

**安德魯·傑克遜** ，美利堅人。西元一七六七年三月十五日誕於維克斯豪，一八四五年六月八日卒田納西。一七九六年，以田納西代表入選國會，授眾議員，明年轉聯邦參議員。累遷田納西州大理院推事、佛羅里達總督。傑氏狀貌偉岸，碧睛隆準，任俠，鷙勇嫻騎射。及美英復釁啟，傑氏以志願應募美軍，隸新奧爾良。英人方壓境，傑氏引所部伏密西西比河，敵眾奄至，乃夜襲其營，奮擊之，英人卻而走。傑氏又獨部率敢死隊與敵殊鬥，斬英人二千餘騎，遂大潰。戰後敘傑氏功，加官至少將，賜國會金質章。傑氏既充民主共和黨議員，仕南部久，與州民同甘苦，以改革大略得南人傾心。其結交遍海內，性剛正持嚴，故政敵擠排者亦眾。一八二四年十月，會推總統，黨人多意在傑氏；及付議，票次與國務卿小亞當斯相持，未決。時眾議長克萊慮傑氏異己，力阻其用事，由是籠絡議院同列，咸推亞氏為元首。傑氏弗入白宮，時論頗憐之，益負望。逾四年，復改選總統，十五州皆響慕傑氏；十二月，小亞當斯落職，始當國。

## 家室

傑氏妻蕾切爾，無出，一八二八年妻卒。

## 引據

分類:美國總統世家
分類:田納西州列傳
朱塞佩·馬志尼

**朱塞佩·馬志尼**者，義大利國熱那亞人。生於西曆一八零五年六月廿二日，殁於一八七二年三月十日。性果毅，曉書史，志欲混一義大利諸邦，嘗與加富爾、加里波第並稱曰「開國三傑」。

分類:義大利列傳
新亞書院

**新亞書院**者，簡曰「新亞」，香港中文大學一書院也，創校三書院之一。前為亞洲文商專科學校，始立於一九四九年，立者先賢錢穆、唐君毅、張丕介。迄今七十有三年。其雄立馬料水一丘之顛，俯天下，平聯合，勢如虎踞龍盤，頂天立地；虎嘯龍吟，威震四海。故其院拍妙語之「中大四院我稱霸」（此拍乃源中大四書院之時）、「氣吞天下」。今院長陳新安也。

## 史
一九四六年，國共內戰始。四八年，國民黨敗，退之臺灣。四九年，學者、文士諸人，具南之香江，蓋懼中國共產黨之故。時先賢張其昀議立亞洲文商專科學校（別名「夜校」），錢穆、唐君毅、張丕介並促成之。少頃，更名亞洲文商學院（別名「夜學院」）。

新亞之史可分四時，曰前桂林街時期、桂林街時期、農圃道時期、馬料水時期。
### 前桂林街時期
四九年十月，亞洲文商學院開課，址九龍油麻地偉晴街。首任校長錢穆，教務長崔書琴（後為唐君毅），總務長張丕介。五零年，王岳峰以其財益租校舍、宿舍。
### 桂林街時期
承上同年，王復以其財，益租深水埗桂林街樓二層，新校舍成。易名「新亞書院」。是謂桂林街時期之始。

五三年，註冊畢，港督殊許其證弗名「有限公司」，因主學而毋商。同年，美國亞洲雅禮協會定年資之以財。又，新亞研究所立於旺角太子道。

五四年，牟潤孫赴自臺灣大學，任文史系主任（五七年易為歷史系主任），兼助研究所之立。

五五年，秋，新亞研究所始招生。
### 農圃道時期
五六年，秋九月，農圃道新校舍主樓成，書院且研究所遂遷之新址。是謂農圃道時期之始。

五八年，港英政府納富爾敦委員會之倡，決立聯邦制大學一，其三員擬崇基、新亞、聯合。

六零年，夏，三院偕辦先屆統一文憑試。同年，十月，院慶更孔子誕辰自雙十節。

六三年，中大始立，其校長李卓敏。管理層乃欲廢聯邦制而復統一制。錢氏不忿，怒極，恨之入骨，久諫莫行，弗成，遂辭其職於年終。翌年，吳俊升暫代其職。又次年，吳氏為新亞院長。

六六年，夏，中大文科研究院立，招生。

六九年，吳氏辭職，易任新亞研究所長兼導師。
### 馬料水時期
七三年，中大山顛樓舍成，新亞遂遷馬料水。是謂馬料水時期之始。原址立新亞中學。新亞研究所乃留農圃道，脫中大。

七四年，中大終始行聯邦制，且立中大研究院以代文科研究院，內立各學部。是年，唐氏辭中大，入新亞研究所。牟宗三、徐復觀具入。

七七、七八二年，全漢昇、嚴耕望具辭中大，以入新亞研究所。

自八一年，新亞研究所益立博士班，乃至於今。
## 校訓
## 校歌
新亞之校歌乃錢穆之作詞、黃友棣之作曲也。其曲曰：

山巖巖，海深深，地博厚，天高明

人之尊，心之靈

廣大出胸襟，悠久見生成

珍重，珍重，這是我新亞精神

珍重，珍重，這是我新亞精神

十萬里，上下四方，俯仰錦繡

五千載今來古往，一片光明

五（今為十）萬萬神明子孫，東海西海南海北海有聖人

珍重，珍重，這是我新亞精神

珍重，珍重，這是我新亞精神

手空空，無一物，路遙遙，無止境

亂離中，流浪裏，餓我體膚勞我精

艱險我奮進，困乏我多情

千斤擔子兩肩挑，趁青春，結隊向前行

珍重，珍重，這是我新亞精神

珍重，珍重，這是我新亞精神

## 景

分類:香港大專院校
丙寅學運

**丙寅學運**者，中華人民共和國學潮也。肇於中國科學技術大學，延至滬、京。號不自由毋寧死。二十七日終。六四天安門事件之先聲。
陸令萱

**陸令萱**者，北齊漢陽人。其夫駱超，以謀叛伏法，遂配入掖庭，子穆提婆亦為奴。

## 生平
齊後主在繈褓中，令其鞠養，謂之乾阿妳，呼「姊姊」，遂為胡太后昵愛。令萱奸巧多機辯，取媚百端，宮掖之中，獨擅威福，封為郡君。和士開、高阿那肱皆為郡君義子。天統初，奏引提婆入侍後主，朝夕左右，大被親狎，無所不為。武平元年，稍遷儀同三司，又加開府，尋授武衛大將軍、秦州大中正。二年，除侍中，轉食樂陵郡幹，寵遇彌隆。遂至尚書左右僕射、領軍大將軍、錄尚書，封城陽郡王。贈其父司徒、尚書左僕射、城陽王。令萱又佞媚穆昭儀，養之為女，是以提婆改姓「穆」。及穆氏定位，號視第一品，班在長公主之上。

自武平三年之後，令萱母子勢傾內外，賣官鬻獄，取斂無厭，每一賜與，動傾府藏。令萱則自太后以下，皆受其指麾。提婆則唐邕之徒，皆重跡屏氣。提婆嘗有罪，太姬於帝前駕之曰：「奴斷我兒！」兒謂帝，奴謂提婆也。

斛律皇后之廢也，太后欲以胡昭儀正位後宮，力不能遂，乃卑辭厚禮，以求令萱。令萱亦以胡氏寵倖方睦，不得已而白後主立之。然意在穆昭儀，每私謂後主曰：「豈有男為太子，而身為婢妾？」又恐胡後不可以正義離間，乃外求左道行厭蠱之術，旬朔之間，胡氏遂即精神恍惚，言笑無恆，後主遂漸相畏惡。令萱一旦忽以皇后服御衣被穆昭儀，又先別造寶帳，爰及枕席器玩，莫匪珍奇，坐昭儀於帳中，謂後主云：「有一聖女出，將大家看之。」及見，昭儀更相媚悅。令萱云：「如此人不作皇后，遣何物人作皇后？」於是立穆氏為右皇后，以胡氏為左皇后，尋復黜胡，以穆為正嫡。引祖珽為宰相，殺胡長仁，皆令萱所為也。自外殺生與奪，不可盡言。

提婆雖庸品廝濫，而性乃和善，不甚害物。耽聲色，極奢侈，晚朝早退，全不以公事關懷。未嘗毒害，士人亦由此稱之。周武帝引軍陷晉州，後主還鄴，提婆奔投周軍，令萱自殺，子孫小大皆棄市，籍沒其家。

## 引據
*唐 李百藥纂《北齊書·卷五十》

分類:北朝列傳
伊斯麥特·伊諾努

縮圖|伊諾努總統之像
**伊斯麥特·伊諾努** ，土耳其人也。西元一八八四年九月廿四日，誕於士麥那。一九二三年十月，凱末爾立共和政府於京師，即總統位，伊氏以佐命功授總理。一九三八年十一月，凱末爾卒，革命諸元勳奉伊氏嗣共和人民黨渠魁。已而議會選伊氏為元首，當國凡十二年。一九五零年，會總統任滿，議改易。五月，民主黨盈國會，大敗共和人民黨，伊氏始落職。先是，民主黨人多忤朝議者，故次第退處在野，結黨諷時政，士民慕其望皆相與應和，於是聲名益噪。民主黨以伊氏等專國柄久，積怨弗能平；方執政，遂謀倚勢以傾舊黨不附己者，欲盡譴去之。而伊氏既歸政，失所恃，與共和人民黨諸僚皆斥逐。及事權一歸民主黨，益專恣，由是異論擠排殆盡，物議沸然，軍民浸惡之。一九六零年五月，陸軍司令古爾塞勒舉兵，尋置民族團結委員會，自立為主席。械系民主黨人於獄，總統拜亞爾、閣揆門德列斯以下俱逮治。俄頃，伊氏等復起用。明年，古爾塞勒以伊氏開國耆宿有清望，召入閣拜總理。居相位四年，乞休，猶充議員。一九七二年，伊氏引疾辭黨魁，歸京寓。明年十二月廿五日，卒於家，年八十有九，國會予祭葬。

## 引據
約瑟夫·貝克

**約瑟夫·貝克**者，波蘭國華沙人也。生於西曆一八九四年十月四日，歿於一九四四年六月五日。貝克嘗從元帥畢蘇斯基，為副官。及五月革命，乃以陸軍部參謀進拜副總理。授外交部長，掌外務權柄凡七年。二戰起，德國陷波蘭，貝克遂辭外長，亡命羅馬尼亞。
陶希聖

**陶匯曾**者，字**希聖**，以字行，筆名**方峻峰**。中華民國湖北黃岡人也。嘗以學者從政，歷國民黨中央宣傳部次長、總統府國策顧問、國民黨設計委員會主委等職。著《中國之命運》、《蘇俄在中國》。

分類:中華民國列傳
布哈林

**尼古拉·布哈林**者，俄羅斯國莫斯科人。生於西曆一八八八年十月九日，殁於一九三八年三月十五日。通理論，工經濟，持共產主義之見，為蘇聯《真理報》總編也。
阿道夫·梯也爾

**阿道夫·梯也爾** ，法蘭西布克貝艾人也。生於西元一七九七年四月十五日，殁於一八七七年九月三日。梯氏性慧，善屬文，尤博經史，以學術院士纂《執政府暨帝國史》二十卷。一八七一年八月，第三共和既立，國會以梯氏彈壓民變數有功，遂推為總統。一八七三年五月，國會保王黨人譖毀梯氏，辭政，尋以麥克馬洪代之。

## 據
康拉德·阿登納

**康拉德·阿登納**者，德意志國科隆人。生於西曆一八七六年一月五日，殁於一九六七年四月十九日。魏瑪共和立，嘗任科隆市長，主市政凡十五載。納粹既亡，遂創新黨，名曰「基民盟」。尋以黨魁而拜相，為西德首任總理也。
足利義滿

**足利義滿** ，日本清和源氏，小字**春王**，號**道義**。延文三年八月廿二日，誕於京邸。

## 生平
室町幕府將軍義詮之子也，母曰紀良子。貞治六年十二月，義詮薨。應安二年，義滿以沖齡嗣立，始襲征夷大將軍。明德三年，義滿發幕府兵陷南朝千早城，圍奈良，所至皆克，南軍勢窮蹙。十月，義滿使豐前守大內義弘抵，與南朝訂《和約》。約成，後龜山帝遜位，乃送三神器於北朝，由是海內混一。後小松帝以義滿定策功，授左大臣。應永元年十二月，義滿求去，表其子義持為將軍。擢太政大臣，尋稱病歸，加從一位，遂隱於北山殿。時後小松帝居高垂拱，義滿權益重，斷事明允，諸侯公卿莫不附焉。二年六月，義滿幸鹿苑寺捨身，改法名「鹿苑院天山道義」。義滿雖致政，而隱執威柄，軍國事仍奏聞，義持秉訓裁決。九年，明成祖自立，義滿遣使奉表往賀於明，且修貢。成祖嘉之，詔封義滿為日本國王，賜賚優渥。十五年五月六日，義滿寢疾，旋薨，時年四十九，葬於京都相國寺。朝議追贈「**鹿苑院太上天皇**」，義持疏固讓。十二月，成祖亦遣使往祭，追諡曰「**恭獻**」。

## 親族
義滿後宮納婦十八，生子十、女八。
* 正室：日野業子
* 繼室：日野康子
* 側室：藤原慶子
** 子：足利義持
** 子：足利義教
** 女：入江殿聖仙
* 側室：加賀局
** 子：足利尊滿
** 子：寶幢若公
* 側室：春日局
** 子：足利義嗣
* 側室：寧福殿院
** 女：大慈院聖久
* 側室：藤原量子
** 女：大慈院聖紹
* 側室：藤原誠子
** 子：梶井義承
* 側室：慶雲庵主
** 女：光照院尊久
* 側室：高橋殿
* 側室：池尻殿
** 子：虎山永隆
* 側室：源春子
* 側室：東御方
* 側室：對御方
* 側室：北向三品局
* 側室：一條局
* 側室：坊門局
* 側室：宇治殿
** 諸子：仁和寺法尊大覺寺義昭本覺院滿守
** 諸女：法華寺尊順六角滿綱正室攝取院主寶鏡寺主

## 引據

分類:足利將軍世家
本傑明·迪斯雷利

thumb|迪斯雷利之像
**本傑明·迪斯雷利**者，英吉利國密德瑟斯郡人。生於西曆一八零四年十二月廿一日，殁於一八八一年四月十九日。維多利亞女王當國，迪氏以小說家從政，遂入保守黨，並創「一國保守主義」以傳世。迪氏聰慧善辯，入閣辦事亦奏答得體，女王甚寵信之。及二入相，迪氏上女王尊號曰「印度女皇」，旋授比更士菲伯爵。

分類:英國列傳
林登·約翰遜

**林登·約翰遜**者，美利堅國德克薩斯州人。生於西曆一九零八年八月廿七日，殁於一九七三年一月廿二日。嘗以民主黨議員選為三十七代副總統，肯尼迪總統既歿，遂繼其任，乃美利堅三十六代總統也。
切薩雷·波吉亞

**切薩雷·波吉亞** ，義大利人。西元一四七五年九月十三日，誕羅馬。教宗亞歷山大六世長子也，母曰瓦諾莎。

## 生平
少慧黠，聰悟敏學，習神學於比薩，亦從其父學權數、將略諸術。稍長，姿容魁偉，驍捷嫻騎射。及入教廷，充司鐸，累遷阿爾比、佩皮尼昂及埃爾恩主教。一四九二年八月，亞歷山大六世柄國，擢樞機主教。嗣後五年，切氏代母弟喬瓦尼領衛隊掌旗官。切氏倜儻好漁色，經綸列邦，素有圖兼併之計。一四九八年，切氏乞辭樞機，教宗許之，遂還俗。八月，抵法蘭西，法王見而寵任，以勤幹封「瓦倫提諾公爵」。使從征，用兵多奇策，切氏拔米蘭，所向披靡。一四九九年五月，尚夏洛特公主，貴幸無比。始，教宗以義大利不附己者眾，欲伐之，乃詔切氏領大軍南下。一五零一年，連陷弗利、佩薩羅、里米尼與法恩扎諸城邦。切氏傾力相濟，功居多，及還，教宗加封「羅馬涅公爵」。切氏性猜，馭下任心膂為爪牙，悉知海內陰私；倚教宗勢，權擅羅馬，諸侯多附焉。切氏善用藥，會偵伺異己者過惡，每進毒藥鴆殺之；樞機主教以下，皆惶甚，莫不忌嫉。一五零三年，教宗不豫，八月，暴崩；十一月，教廷諸樞機推同列儒略襲掌教。儒略與波吉亞氏有隙久，方用事，而切氏恃才專恣如故，乃嗾左右密圖之。未幾，敕幽切氏於獄所，削官，追奪羅馬涅公爵領，流竄卡斯蒂利亞。一五零六年，切氏餘黨救其出，奔納瓦拉，事胡安王為將弁。明年三月，比亞納亂作，切氏親統部曲兵以馳禦。十一日，切氏與叛軍戰方酣，馬踣，中戈矛，遂死。年三十有一，歸葬聖瑪利亞堂。

## 家族
切氏父嘗狎姬瓦諾莎，有子二、女一。

## 引據

分類:義大利列傳
或然率

**或然率**者，數也。所以計事之或生也。

是數介乎零、一之間。事必生者，其率爲一；必不生者，其率爲零。事之或然率爲零者，未必不能致，惟不能致者其率必爲零也。

## 據

分類:數學
馬爾塞洛·卡埃塔諾

**馬爾塞洛·卡埃塔諾** ，葡萄牙里斯本人也。生於西元一九零六年八月十七日。卡氏為人沈靜，工律法，善舞文緣飾。薩拉查既柄政，以卡氏習法，能伺己意，累遷殖民地部長、外交部長、授內閣秘書長。一九六八年九月，薩氏寢疾，總統托馬斯拜卡氏為閣揆。立六年，康乃馨事變起，頃之，革命軍陷京師。卡氏與總統等俱辭，避居巴西。一九八零年十月廿六日，卒於里約。

## 據
尼古拉·帕希奇

**尼古拉·帕希奇** ，塞爾維亞人，西元一八四五年十二月三十一日，誕扎耶查爾。帕氏少有智略，好涉文史。及長，以訟師充議員，創立人民激進黨於京師，授黨主席。帕氏有經世濟民之才，銳意富國強兵，既為政，興修鐵路以通互市，朝議多頌之。及彼得王即位，召帕氏入值內閣，預機務。歐戰起，奧人遽犯塞爾維亞，京師陷，帕氏尋率政府徙希臘，置流亡內閣，募塞軍救亡圖存。帕氏善談兵，尤善外交，力請與協約各國結，數破奧軍，訂科孚宣言倡以斯拉夫合邦，由是為友邦所推重。歷戰四年，德奧軍皆乞和，十一月帕氏乃奉王室及百司還。一九一八年十二月，塞人獨兼併黑山、克羅地亞諸國，建國號曰「南斯拉夫」，帕氏以塞爾維亞宰相留任如故。當是時，王春秋高，太子監國與帕氏議政輒不協，俄坐事落職。越三年人民激進黨人盈議會，詔起復，以帕氏置責任內閣為首揆。一九二六年十二月，帕氏疾作，十日卒於京師，年八十。

## 引據
西蒙·玻利瓦爾

**西蒙·玻利瓦爾** ，委內瑞拉加拉加斯人。誕生於西元一七八三年七月廿四日，卒於一八三零年十二月十七日。一八一九年十二月，玻氏即總統位，始建國曰「大哥倫比亞」，詔定波哥大為京師。一八二一年，玻氏率革命軍伐西屬委內瑞拉，陷加拉加斯。明年，伐西屬厄瓜多爾，六月，陷之。七月，會聖馬丁於瓜城，諸侯皆欲附焉。一八二四年，入秘魯，俄頃，復陷玻利維亞。西人既潰還，玻氏乃會諸侯於巴拿馬，諸將帥及百僚上玻氏尊號為「解放者」。

## 考據
兩個桃子殺了三個讀書人

「兩個桃子殺了三個讀書人」學人章士釗之句也。謂白話拗口，然涉撓典之爭。

## 事要
北大教員胡適等力倡文學革命，以文言「興學不利、溝述有阻」主棄文言，興白話。非議者，章士釗銜甲寅衆為甚。十一年酉月下旬，章氏於滬《新聞報》刊《評新文化運動》一文，舉二桃殺三士例。議之公衆，乃曰：

## 據

分類:中華民國藝文
恩格爾伯特·陶爾斐斯

**恩格爾伯特·陶爾斐斯** ，奧地利人也。西元一八九二年十月四日，誕於特克辛塔爾。一九三二年五月，陶氏以農林部長擢總理。陶氏用事亟欲獨斷庶政，乃植黨傾異己，援引同志，創立祖國陣線於京師。時議會黨爭日熾，議長倫納、副議長拉默克等求退，陶氏相機褫議會權職，並令解散之，勢愈重。未幾，陶氏請飭國內戒嚴，禁諸政黨，民間忤朝議者悉逮治，輿論多側目。陶氏素與納粹黨人不協，患其兼併，及柄國，尤以邊事為慮。陶氏乃數電致義揆墨索里尼，謀與義人結以圖強；整軍籌防務，益彈壓納粹輩，至是為德意志所不容。一九三四年四月，陶氏請改定憲法，逾月成，更國號曰「奧地利聯邦」。七月廿五日，京師亂作，納粹黨人遽攻總理邸，及陷，陶氏厲色斥其徒，中彈卒，年四十有一。陶氏歿，祖國陣線推閣員許士尼格繼組閣，旋遣軍捕誅納粹二百餘人，變亂遂弭焉。

## 考據

分類:奧地利列傳
韋尼澤洛斯

**韋尼澤洛斯** ，諱**埃萊夫塞里奧斯**，希臘人。西元一八六四年八月廿三日誕克里特，一九三六年三月十八日卒於巴黎。韋氏廣顙虯髯，多智數，器量深沉，勇於治事，蓋以自由黨渠魁七入相，柄庶政十二年有奇。近世亦稱韋氏善交涉，歐戰終，韋氏倚英法美協約各國勢，與會巴黎議定《凡爾賽條約》，自是希臘始入國聯。尋又遣使立訥伊、色佛爾諸約，同盟國保加利亞故土西色雷斯，鄂圖曼舊屬馬其頓、東色雷斯及愛琴海群島，悉割隸希臘版圖，輿論號韋氏「國父」焉。

## 引據

分類:希臘列傳
寒山

**寒山**，唐朝詩僧。巨鹿郡人，今邢台人也。寒山、拾得、豐乾居諸天台山國清寺，又譽之「國清三隱」。

分類:唐列傳
喬治·凱南

**喬治·凱南** ，美利堅威斯康辛人。生於西元一九零四年二月十六日，卒於二零零五年三月十七日。凱南少聰異，登普林斯頓及柏林大學，曉德、俄諸文字，工史，且善外交。初隸國務院，積官至駐捷克使館隨員。一九四三年，調使葡萄牙，擢代辦。一九四四年，以公使銜改駐蘇俄臨時代辦。是時，蘇俄別立共產宗旨，其意理動天下，遍行海外東歐、亞細亞各國，焰益張。一九四六年二月，凱南密電上《萬言書》力陳「防共」狀，海內嘩然，總統嘉凱南績才，授政策企劃主任。會冷戰起，充國務院顧問，參預機要，累遷駐蘇俄、南斯拉夫全權大使。凱南每有所議削蘇共謀，美政府多聽納之，時論譽為「智囊」。

## 引據

分類:美國列傳
熱圖利奧·瓦加斯

**熱圖利奧·瓦加斯** ，巴西人也。西元一八八二年四月十九日誕南大河州，一九五四年八月廿四日卒於官。一九二六年十一月，總統路易斯命瓦氏入值政府，充財政部長，累遷南大河州長。一九三零年京師變起，革命軍執路易斯廢之；十月，置軍政府。時瓦氏以經濟進，士大夫同列咸推許，諸將弗拉戈索、諾羅尼亞及巴雷托輩擁瓦氏稱臨時總統。當國四年，瓦氏權勢益渥，令更易憲法。七月，新憲制行，議會乃舉瓦氏真除總統，凡十五年，巴人目其為獨夫。

## 考據

分類:巴西史
分類:巴西列傳
吳廷瑈

**吳廷瑈** ，一名**庭儒**，南越順化人。禮部尚書廷可第五子，生於西元一九一零年十月七日。

## 生平
廷瑈為人巧慧，習法；美姿儀，而內多險急，務深刻，益以嚴苛為能。一九四九年七月，越南國獨立，越人至是分治南北，廷瑈偕其兄廷琰皆南向事越帝。會帝擢廷琰為首相，廷瑈亦立勤勞黨於京，爭相援引，勢日張。一九五五年十月，從廷琰擬辦民主公決，廢帝為庶人，竄海外，卒定共和國體。廷琰既當國，以廷瑈精專可倚任，遂委以政；累授勤勞黨秘書長、國務顧問。廷琰性孝友，素徇庇宗族用事，廷瑈乃與妻陳氏及諸兄弟廷俶、廷瑾、廷練等親貴傾朝。政府百司尤敬事廷瑈，事無巨細，而廷瑈先關白之。始，廷瑈與廷琰、陳氏等俱信天主，而百姓崇釋教，頗厭之。廷瑈請緝治民間異論，彈壓橫暴，百姓多所惡之。凡各省諸僧有忤政府意，迭興大獄，無一得免。舍利寺變作，所籍廟宇數十家，逮比丘千餘下獄拷訊，多遇害，號冤者甚眾。僧廣德大慟，無何，走至柬使館，自焚死。廷瑈不以為意，笑曰：「沙門復自焚，吾當資以膏火助彼熾焰之。」陳氏應聲曰：「任其燔炙，我曹拊掌稱善也！」輿情愈譁，交論權貴殘忍。是時，中外懷怨望，近習將吏尤忌嫉廷瑈寵眷，美政府頻致南越請褫其位，廷琰袒家人甚力，終不為動。一九六三年十一月一日，諸將楊文明、陳文敦輩率陸空軍舉事，號革命，分道進據總統府要津，廷琰、廷瑈等趨避聖方濟各教堂，不得脫。翌日，文明麾下弁阮文戎誘廷琰、廷瑈出，捕執之，遽就地槍決，卒，年五十有三。會兵亂起，陳氏及其女方蒞加州，訃聞哀之，至是不復還。

## 親眷

## 引據
* 
* 
* 
* 

分類:法屬印度支那列傳
分類:阮氏大南列傳
幣原喜重郎

**幣原喜重郎** 者，日本大阪人。生於明治五年八月十一日。

## 生平
大正十三年六月，以男爵、前駐美使節授外務大臣，充貴族院議員。昭和二年四月，從若槻內閣總辭。四年，濱口內閣立，七月，授喜重郎外務大臣。及濱口卒，若槻復入相，喜重郎留任如故。六年，滿洲戰事起，關東軍襲破瀋陽，旋兵進吉林、黑龍江諸省。喜重郎雖謀和議，疏極陳停戰逕付國聯調處，而軍部益惡之，弗聽。十二月，東北俱陷，若槻內閣總辭，喜重郎亦休致歸第。二十年，大戰既寢，美軍遣駐日本。十月，美統帥麥克阿瑟以喜重郎素嫻交聘，上書推入相，帝乃詔封內閣總理大臣。及柄政，會訂《日本國憲法》，東瀛由是始民主焉。明年，辭首揆，頃之，授副總理。廿四年，遷眾議院議長。廿六年三月，疾篤；十日，卒於邸，年七十八，葬染井靈園。

## 據

分類:大正列傳
分類:昭和列傳
俞鴻鈞

**俞鴻鈞**者，中華民國廣東省廣州人。生於光緒廿四年一月四日，殁於民國四十九年六月一日。俞氏工計學，嘗以經濟幹才掌國府度支。既行憲，為第六代行政院長也。

分類:中華民國列傳
彼得·斯托雷平

**彼得·斯托雷平** ，俄羅斯人。西元一八六二年四月十四日，誕於特雷斯登。累官至格羅德諾、薩拉托夫省長。一九零五年，俄皇詔籌備立憲，尋開設杜馬。明年五月，斯氏以內務大臣入閣，預機務。七月，命代戈列梅金為內閣總理大臣。斯氏性剛峻，既執政，乃銳意維新，議飭吏治，練新軍，肅豪強諸事。先後勸墾農桑，釐村社弊竇，置國家銀行、鐵路及電局；請立地方政務會、自治局，興俄學術於芬蘭。時革命勢益張，勳貴權幸多為其黨刺殺。斯氏疏請廣佈軍法庭，嚴訪密緝，逮問革命黨人。厲禁輿論自由，異己者多坐絞受戮，咸惡之。一九一一年九月十八日，斯氏從俄皇暨諸帝姬幸基輔。黨人博格羅夫俟斯氏蒞歌劇院觀戲，遂以鎗擊之，負創卒，年四十有九，葬佩喬爾斯克修道院。

## 考據
弗里德里希·艾伯特

thumb|艾伯特總統之像一九二五年
**弗里德里希·艾伯特**者，德意志國海德堡人。生於西曆一八七一年二月四日，歿於一九二五年二月廿八日。艾氏嘗為社會民主黨首，既十一月革命興，帝威廉遜位，遂以領袖組織臨時政府。俄頃，魏瑪共和立，眾舉艾氏為首任大統領也。
許蕾姆蘇丹

**許蕾姆蘇丹** ，名不詳，世謂曰**羅克塞拉娜**，波蘭人。西元一五〇二年，誕於羅哈京。

## 顯貴

家本寒微，少為韃靼人虜，販鄂圖曼，妃與諸奴婢皆輸伊斯坦堡市，時年方笄。蘇丹近習易卜拉欣帕夏輾轉得妃，充易邸侍者，命教樂伎，作艷詩亦甚諳。蘇丹嘗遊幸易卜拉欣第，見妃靚妝，有姿色，異之，易卜拉欣乃召妃以獻蘇丹，始納入宮掖。妃承幸，進冊為妃，賜徽號曰「許蕾姆」，謂為「歡悅」意。妃承顏婉順，寵愛絕倫，乘馬出入，輒從侍百餘人，禮儀幾與西洋王后等。

妃為人機警，嫻於歌舞，及見寵，以邃習書史文藝為務，蘇丹與言天下事，每悟要略侃侃，由是得專寵。既有娠，生長子穆罕默德、第二子阿卜杜勒、第三子塞利姆、第四子巴耶濟德、第五子吉漢吉爾，又生米赫麗瑪公主。公主幼而聰慧，容質姝麗，妃恆養於側近；及長，謀出其母間不遠，工談論，蘇丹特寵之，下嫁魯斯坦帕夏。

## 傾軋

妃姿媚沈險，有膽色，竊知宮中形勢，交通權幸，譖陷皇妃瑪希德弗朗及其左右甚眾，害易卜拉欣帕夏，妃均與謀焉。初，妃與瑪希德弗朗爭貴寵，妃嘗片語訕瑪氏，瑪氏大怒，毆妃而讙去。妃心不能平，謁蘇丹泣，上見憐惋，遽敕貶瑪氏出外，隨其子穆斯塔法安置。及拜妃為皇妃，蘇丹命穆斯塔法徙封阿馬西亞，距京畿遠甚，至是朝野益知儲位不安。妃潛欲推己子圖東宮，蘇丹婿宰相魯斯坦希妃旨，力伺穆斯塔法短，嗾其黨傾之。妃又曲訴於上，構穆斯塔法與節帥異謀，久之，蘇丹愈不悅，頗以妃意為然。

會蘇丹征波斯，屯埃雷利，妃女米赫麗瑪公主詐遊阿馬西亞，晤穆斯塔法邸，公主尋遣婢密拓穆斯塔法總督印記，改刻之。妃使魯斯坦作書草，仿謀逆文，依穆斯塔法筆跡書之；寫訖，公主蓋偽印，矯以穆斯塔法辭使致書波斯通款。未幾，波斯國王得信，閱而心動，復報書令使者往通，趨穆邸，魯斯坦教左右候波斯使必經處，乃執之，截賫書入呈蘇丹御覽。魯斯坦又遣人詭勸穆斯塔法曰：「邊釁方棘，殿下宜盡人子孝，宿衛御前聽用，主上必嘉之。」穆斯塔法不覺，竟納其言，率所部徑赴埃雷利御營。既至，魯斯坦乃誣其提兵謀不軌，曰：「穆皇子潛謀通敵，反跡已明矣！律所不容，聖上應速斷。」妃黨羣請廢之，蘇丹默然，至日落，意始決。一五五三年十月，蘇丹召穆斯塔法入帳，伏甲士收繫，令以弓弦絞殺之，遂遇害。

## 餘波

是時，妃威焰震中外，宰相以下俱讓弗敢爭，蘇丹每出征，妃自始至終預政事；而蘇丹眷不稍弛，歲賜優渥，莊園遍膏腴，亦無以貲。後宮寵遇莫及，敬憚之，妃任智數，故持珠寶贈結，內侍宮人咸翕然附焉。一五五八年，妃因疲勞昏臥，旋羸病；四月十五日，薨，年五十六。蘇丹追念妃，淒感慟甚，輟朝，敕葬蘇萊曼尼耶清真寺。

妃既薨，諸子爭儲日熾，巴耶濟德奪嫡尤力，魯斯坦、公主並與之親善。塞利姆雖嗜酒色，亦逢迎事蘇丹，無微不至，以求諂媚於上，蘇丹之望，浸屬意於塞利姆。巴耶濟德素以母兄塞利姆奸狡，得立，慮加害於己，內疾塞利姆如仇。明年，巴耶濟德舉所部兵，驟襲塞利姆於科尼亞，欲先除之。蘇丹知巴軍為亂，命索庫魯帕夏引兵馳援塞利姆，聯兵大敗巴軍，巴耶濟德竄波斯。俟二年，蘇丹遣使臣賂波斯王執送巴耶濟德，論絞。一五六六年九月，蘇丹崩，妃餘子皆已歿，皇子獨塞利姆存，遂嗣立。

## 引據

分類:奧斯曼列傳
瓦迪斯瓦夫·西科爾斯基

**瓦迪斯瓦夫·西科爾斯基**者，波蘭加利西亞人，生於西曆一八八一年五月二十日。西氏沈厚英毅，曉暢軍事，素懷救亡圖存之志。波蘭初立，蘇聯興兵犯，兵鋒直抵華沙。西氏設巧計敗蘇軍於維斯瓦河，遂以功授上將。畢蘇斯基當國，議事多與西氏齟齬，西氏厭其專，尋辭本兼各職。一九三九年九月，二戰起，德蘇進兵至波蘭。華沙既陷，西氏遂亡命巴黎，以總理組織流亡政府。翌年，德軍陷巴黎，俄遷倫敦。西氏為人威重，每戰必與士卒同甘苦，掌兵柄四載，雖未光復然人心益附。一九四三年七月四日，西氏督辦軍務畢，及返倫敦，所乘飛機忽墜，西氏遂歿於直布羅陀。
章獻明肅皇后

**劉皇后**者，其先家太原，後徙益州，為華陽人。祖延慶，在晉、漢間為右驍衛大將軍；父通，虎捷都指揮使、嘉州刺史，從征太原，道卒。后，通第二女也。

初，母龐夢月入懷，已而有娠，遂生后。后在繈褓而孤，鞠於外氏。善播鞀。蜀人龔美者，以鍛銀為業，摧之入京師。后年十五入襄邸，王乳母秦國夫人性嚴整，因為太宗言之，令王斥去。王不得已，置之王宮指使張耆家。太宗崩，真宗即位，入為美人。以其無宗族，乃更以美為兄弟，改姓劉。大中祥符中，為修儀，進德妃。

自章穆崩，真宗欲立為皇后，大臣多以為不可，帝卒立之。李宸妃生仁宗，后以為己子，與楊淑妃撫禮甚至。后性警悟，曉書史，聞朝廷事，能記其本末。真宗退朝，閱天下封奏，多至中夜，后皆預聞。宮圍事有問，輒傅引故實以對。

天禧四年，帝久疾居宮中，事多決於后。宰相上寇凖密議奏請皇太子監國，以謀泄罷相，用丁謂代之。既而，入內都知周懷政謀廢后殺謂，復用凖以輔太子。客省使楊崇勳、內殿承制楊懷吉詣謂告，謂夜乘犢車，挾崇勳、懷吉造樞密使曹利用謀。明日，誅懷政，貶准衡州司馬。於是詔皇太子開資善堂，引大臣決天下事，后裁制於內。

真宗崩，遺詔尊后為皇太后，軍國重事，權取處分。謂等請太后御別殿，太后遣張景宗、雷允恭諭曰：「皇帝視事，當朝夕在側，何須別御一殿？」於是請帝與太后五日一御承明殿，帝位左，太后位右，垂簾決事。議已定，太后忽出手書，第欲禁中閱章奏，遇大事即召對輔臣。其謀出於丁謂，非太后意也。謂既貶，馮拯等三上奏，請如初議。帝亦以為言，於是始同御承明殿。百官表賀，太后哀慟。有司請制令稱「吾」，以生日為長寧節，出入御大安輦，鳴鞭侍衛如乘輿。令天下避太后父諱。群臣上尊號曰「應元崇德仁壽慈聖太后」，御文德殿受冊。

天聖五年正旦，太后御會慶殿。群臣及契丹使者班廷中，帝再拜跪上壽。是歲郊祀前，出手書諭百官，毋請加尊號。禮成，帝率百官恭謝如元日。七年冬至，天子又率百官上壽，范仲淹力言其非，不聽。九月，詔長寧節百官賜衣，天下賜宴，皆如乾元節。

明道元年冬至，復禦文德殿。有司陳黃麾仗，設宮架、登歌、二舞。明年，帝親耕籍田，太后亦謁太廟，乘玉輅，服禕衣、九龍花釵冠，齋於廟。質明，服袞衣，十章，減宗彝、藻，去劍，冠儀天，前後垂珠翠十旒。薦獻七室，皇太妃亞獻，皇后終獻。加上尊號曰「應天齊聖顯功崇德慈仁保壽太后」。

是歲崩，年六十五。諡曰**章獻明肅**，葬於永定陵之西北。舊制皇后皆二諡，稱制，加四諡自后始。追贈三世皆至太師、尚書令兼中書令，父封魏王。

初，仁宗即位尚少，太后稱制，雖政出宮闈，而號令嚴明，恩威加天下。左右近習亦少所假借，宮掖間未嘗妄改作。內外賜與有節，柴氏、李氏二公主入見，猶服髲鬀。太后曰：「姑老矣。」命左右賜以珠璣帕首。時潤王元份婦安國夫人李氏老，髮且落，見太后，亦請帕首。太后曰：「大長公主，太宗皇帝女，先帝諸妹也；若趙家老婦，寧可比耶？」舊賜大臣茶，有龍鳳飾，太后曰：「此豈人臣可得？」命有司別制入香京挺以賜之。賜族人御食，必易以釦器，曰：「尚方器勿使入吾家也。」常服絁繻練裙，侍者見仁宗左右簪珥珍麗，欲效之。太后戒曰：「彼皇帝嬪御飾也，汝安得學。」

先是，小臣方仲弓上書，請依武后故事，立劉氏廟，而程琳亦獻《武后臨朝圖》，后擲其書於地曰：「吾不作此負祖宗事。」有漕臣劉綽者，自京西還，言在庾有出剩糧千餘斛，乞付三司。后問曰：「卿識王曾、張知白、呂夷簡、魯宗道乎？此四人豈因獻羨餘進哉！」

后稱制凡十一年，自仁宗即位，乃諭輔臣曰：「皇帝聽斷之暇，宣詔名儒講習經史，以輔其德。」於是設幄崇政殿之西廡，而日命近臣侍講讀。丁謂、曹利用既以侮權貶竄，而天下惕然畏之。晚稍進外家，任內宮羅崇勳、江德明等訪外事，崇勳等以此勢傾中外。兄子從德死，姻戚、門人、廝役拜官者數十人。御史曹脩古、楊偕、郭勸、段少連論奏，太后悉逐之。

太后保護帝既盡力，而仁宗所以奉太后亦甚備。上春秋長，猶不知為宸妃所出，終太后之世無毫髮間隙焉。及不豫，帝為大赦，悉召天下醫者馳傳詣京師。諸嘗為太后謫者皆內徙，死者復其宮。其后言者多追詆太后時事，范仲淹以為言，上曰：「此朕所不忍聞也。」下詔戒中外毋輒言。

於是泰甯軍節度使錢惟演請以章獻、章懿與章穆並祔真宗室。詔三省與禮院議，皆以謂章穆皇后位崇中壺，已祔真宗廟室，自協一帝一后之文；章獻明肅處坤元之尊，章懿感日符之貴，功德莫與為比，謂宜崇建新廟，同殿異室，歲時薦饗，一用太廟之儀，仍別立廟名，以崇世享。翰林學士馮元等請以奉慈為名，詔依。慶曆五年，禮院言章獻、章懿二后，請遵國朝懿德、明德、元德三后同祔太宗廟室故事，遷祔真宗廟。詔兩制議，翰林學士王堯臣等議，請遷二后祔，序于章穆之次，從之。

分類:宋列傳
欽本立

**欽本立**，浙江長興泗安人，蒙古族。民國七年農曆七月初七誕浙江長興。中國記者、編輯也，筆名**林滄白**、**里甫**。嘗任上海《世界經濟導報》之總編。一九九一年四月十五日卒，享壽七十有三。
分類:浙江省列傳
加斯帕爾·德·古茲曼

**加斯帕爾·德·古茲曼** ，西班牙人。西元一五八七年一月六日，生於羅馬。會父卒，襲奧利瓦雷斯伯爵。一六二一年，以母舅唐巴爾塔薩薦充國務大臣，晉桑呂卡爾公爵。古茲曼性介然有為，善談論，能伺上意，為國主所親信，累擢至首輔。初當國，古茲曼內修法度，裁冗官，削封建，銳意收事權於朝廷；外興舟艦，勵工商，圖復海上之霸業。古茲曼倡「伊比利亞聯盟」之說，連歲用兵，務經略西班牙、葡萄牙及加泰羅尼亞諸藩屬。方是時，荷蘭之役未息，而德意志地復構釁，古茲曼請引兵合奧地利共與戰事；及攻新教諸侯，始而屢克，朝議嘉其勳。已而兵久財竭，民困國疲，怨聲洶洶，加泰羅尼亞因之叛，葡人亦舉亂，時局浸不可支矣。王后素與古茲曼有隙，乃嗾其黨訐古氏喪師靡餉，久之，國主亦不悅，稀召見，由是寵眷日衰。一六四三年，詔褫古茲曼相職，放之田里，後居鄉，遂杜門臥家。一六四五年七月廿二日，卒托羅，年五十有八。初，法人相黎塞留，專國政，斷權宗室，肇造新法。二人並世，皆才略過人，然則西班牙終弱，法國益強。自此士論多訾議古茲曼，而獨稱黎氏賢輔也。至近世，史家辨其非，謂曰：「西班牙幅員萬里，地遠政分，貴族跋扈，教權難制，非一人之力所能齊也。國主庸暗，上下離心，雖古茲曼多智，終難回天。」

## 考據

分類:西班牙列傳
李維諾夫

**馬克西姆·李維諾夫**者，蘇聯比亞維斯托克人。生於西曆一八七六年七月十七日，歿於一九五一年十二月三十一日。李氏性穎敏，工外交，既契切林致仕，授外交人民委員。秉國家外務凡九年，蘇得入國聯，乃李氏之功也。

分類:蘇聯列傳
賈科莫·馬泰奧蒂

**賈科莫·馬泰奧蒂** ，義大利人。西元一八八五年五月廿二日，生於羅維戈。馬氏少有志操，登博洛尼亞大學法學士，篤信社會主義，究心政事，以憂國恤民為己任。及長，參預國政，仕社會黨，以副主席充眾議員，為時論所稱。一九二四年五月，馬氏蒞議院抗言，力陳法西斯黨人姦偽。謂其濫用威權，竊弄選舉，誘脅肆暴，所為不法；於是公論紛然，同列多側目。時墨索里尼方握柄，擅專威福，聞馬氏言，大懼其譏議，乃陰使其黨悍吏杜米尼者，與其黨徒五人，潛伺馬氏於道，迫而劫之，執以幽室。杜米尼素為墨氏所倚，性酷悍而無道，遂以工器鋼銼，刃其身，酷殺之。六月十日，殞命，時年三十九。馬氏屍久匿郊野，至八月十六日，始見於羅馬近畿之溝澮，狀甚慘。警察捕法西斯黨徒五人，雖加鞫訊，惟三人入罪耳。未幾，義王命下，遂宥釋，而朝野善類聞之，莫不憤慨。是役也，義大利海內震動，士論交馳，訐墨氏等擅殺議員，無可逭，宜罷相位。然則墨氏羽翼益豐，又挾王袒庇，終守其官。

## 考據

分類:義大利列傳
小威廉·皮特

**小威廉·皮特**者，英吉利國肯特郡人，首揆老威廉·皮特次子。生於西曆一七五九年五月廿八日，殁於一八零六年一月廿三日。年二十四，拜首揆，當國凡十九載，時論以為賢相也。
木戶孝允

**木戶孝允**者，本名**桂小五郎**，日本國長州藩萩城人。生於天保四年六月廿六日，殁於明治十年五月廿六日。其人任俠，好讀書，嫻劍術。初，幕府治世，中外紛亂。木戶慨然以天下為己任，乃號為尊王，合薩長之盟，遂終幕政。明治中，以倒幕功晉參議，拜文部卿，嘗與西鄉隆盛、大久保利通並稱曰「維新三傑」。
愛德華·達拉第

**愛德華·達拉第**者，法蘭西國沃克呂茲人也。生於西曆一八八四年六月十八日，殁於一九七零年十月十日。二戰初，嘗以總理主抗德事。俄頃，德軍陷波蘭，分兵將犯丹麥、挪威諸國。法勢益孤，於是議會交咎誤國，遂辭。
歌手二〇一七

**《歌手》二〇一七**，中國湖南衛視綜藝也。《歌手二〇一七》歌王為林憶蓮、亞軍為迪瑪希、季軍為獅子合唱團。

## 賽果




## 賽程
### 第一輪
#### 排位賽
*錄製：北京時間2017年1月10日
*首播：北京時間2017年1月21日（農曆臘月廿四）夜晚10點30分

#### 淘汰賽
*錄製：北京時間2017年1月20日
*播出：北京時間2017年1月28日（農曆正月初一）夜晚10點30分

#### 總排名
第一輪，光良遭到淘汰。

### 第二輪
#### 補位賽
*錄製：北京時間2017年1月21號
*播出：北京時間2017年2月4號夜晚10點30分

#### 淘汰賽
*錄製：北京時間2017年2月2號
*播出：北京時間2017年2月11號（農曆正月十五）夜晚10點30分

#### 總排名
第二輪，杜麗莎遭到淘汰。

### 第三輪
#### 補位賽
*錄製：北京時間2017年2月9號
*播出：北京時間2017年2月18號夜晚10點30分

#### 淘汰賽
*錄製：北京時間2017年2月15號
*播出：北京時間2017年2月25號夜晚10點30分

#### 總排名
第三輪，側田遭到淘汰。

### 第四輪
#### 排位賽
*錄製：北京時間2017年2月23號
*播出：北京時間2017年3月4號夜晚10點30分

#### 淘汰賽
*錄製：北京時間2017年3月2號
*播出：北京時間2017年3月11號夜晚10點30分

#### 總排名
第四輪，張碧晨遭到淘汰。

### 第五輪
#### 補位賽
*錄製：北京時間2017年3月9號
*播出：北京時間2017年3月18號夜晚10點30分

#### 淘汰賽
*錄製：北京時間2017年3月16號
*播出：北京時間2017年3月25號夜晚10點30分

#### 總排名
第五輪，彭佳慧遭到淘汰。

### 突圍賽
*錄製：北京時間2017年3月23號
*播出：北京時間2017年4月1號夜晚10點30分

#### 得票率

### 半決賽
*錄製：北京時間2017年3月30號
*播出：北京時間2017年4月8號夜晚10點30分

### 決賽
*錄製、播出：北京時間2017年4月15號夜晚10點

#### 歌王之戰
*歌王：林憶蓮；亞軍：迪瑪希；季軍：獅子合唱團

### 巔峰會
*錄製、播出：北京時間2017年4月22號夜晚10點

#### 「濕地保護」任務

## 參考資料

分類:中華人民共和國電視節目
歌手二〇二〇

**《歌手·當打之年》**，亦稱**歌手2020**，中國湖南衛視綜藝也。《歌手·當打之年》歌王為華晨宇、亞軍為袁婭維、季軍為蕭敬騰。

## 賽果




分類:中華人民共和國電視節目
歌手二〇一九

**《歌手》二〇一九**，中國湖南衛視綜藝也。《歌手二〇一九》歌王為劉歡、亞軍為吳青峰、季軍為聲入人心男團。

## 賽果




分類:中華人民共和國電視節目
歌手二〇一八

**《歌手》二〇一八**，中國湖南衛視綜藝也。《歌手二〇一八》歌王為婕茜·J、亞軍為華晨宇、季軍為汪峰。

## 賽果




分類:中華人民共和國電視節目
我是歌手 (第四季)

**《我是歌手》第四季**，中國湖南衛視綜藝也。《我是歌手第四季》歌王為李玟、亞軍為張信哲、季軍為黃致列。

## 賽果




分類:中華人民共和國電視節目
我是歌手 (第三季)

**《我是歌手》第三季**，中國湖南衛視綜藝也。《我是歌手第三季》歌王為韓紅、亞軍為李健、季軍為鄭淳元。

## 賽果




分類:中華人民共和國電視節目
我是歌手 (第二季)

**《我是歌手》第二季**，中國湖南衛視綜藝也。《我是歌手第二季》歌王為韓磊、亞軍為鄧紫棋。

## 賽果




分類:中華人民共和國電視節目
我是歌手 (第一季)

**《我是歌手》第一季**，中國湖南衛視綜藝也。《我是歌手第一季》歌王為羽泉、亞軍為林志炫。

## 賽果

 



分類:中華人民共和國電視節目
金鍾泌

**金鐘泌**者，號**雲庭**。本貫金海金氏，大韓民國忠清南道扶餘郡人，生於大正十五年一月七日，歿於西元二零一八年六月廿三日。鐘泌為人多智略，尤善情治，居相位凡六載，時論嘗以鐘泌與金泳三、金大中並稱曰「三金」。

分類:忠清南道列傳
四通橋起事

**四通橋起事**者，華夏之民變也。時壬寅虎年陽月，中共二十大召開，京畿庶民彭立發揭竿而起，斥習近平獨裁國賊者是也。彭立發，黑龍江人，鼓吹蔡鍔、孫文之共和論者也。
亨利·克萊

**亨利·克萊** ，美利堅人。西元一七七七年四月十二日誕於維吉尼亞，一八五二年六月廿九日卒華府。一八一一年三月，以肯塔基代表入選眾議院，充議員；十一月，院推議長，克萊望重乃與焉。一八二三年，復授議長如故，歷事二年，總統小亞當斯立，克萊援益力，論內助功召入閣，改國務卿。一八二九年三月，傑克遜當國，因克萊嘗謀擁小亞當斯，惡其牴排己；遂落職，後復舉充參議員。

## 考據

分類:維吉尼亞州列傳
亞歷山大·古契科夫

**亞歷山大·古契科夫** ，俄羅斯人，工廠主子也。西元一八六二年十月十四日，生於莫斯科。幼而警慧，登莫斯科大學，又留學柏林習經濟，頻歲遊歷。畢業還，襲家貲，遂創設商會，往來各國貿遷，交際日廣。及立憲詔下，古氏隸帝國杜馬，補議長。古氏好建白，素以維新名朝野，行憲政，練新軍，整工業，斯托雷平之銳意更化，皆與其謀。一九零六年，置十月黨，古氏自為主席，益留心才雋，自國內縉紳士大夫至富農，古氏多所延納，頗為俄皇忌。彼得格勒亂起，軍民響應，諸將求全倒戈，帝后王公繇是皆懼餒，無有所為。古氏乃亟與同列趨普斯科夫，謁俄皇於車駕，乘間請速定民主政體，勸帝遜位再三，事成，齎遜位詔歸。三月，古氏偕立憲黨人李沃夫、米留科夫，社會黨人克倫斯基等商酌善後，立臨時政府。推李沃夫政府總理，命古氏為陸海軍部長，米留科夫為外交部長，克倫斯基為司法部長，黨人俱充閣員。古氏剛果深自負，既參政，夙夜規畫，極思以共和憲政息革命，圖救時局，政府甚倚古氏為重焉。時俄人與歐戰，連年喪師，將士傷亡不可計，而古氏、米留科夫一意力主戰，彼得格勒人心愈不安。四月，蘇維埃軍民譁變，籲停戰，輿情紛然。部長議多不協，論古氏貽誤軍機，俄頃，忿辭去。會內戰弭，蘇維埃當國，徙法蘭西。居十餘年，二月十四日，卒於巴黎，時年七十三。

## 考據

分類:俄羅斯列傳
雷蒙·普恩加萊

**雷蒙·普恩加萊**者，又譯**雷蒙·彭加勒**，法蘭西國巴勒迪克人。生於西曆一八六〇年八月二十日，歿於一九三四年十月十五日，為法蘭西共和國第十代大統領也。

分類:法蘭西第三共和國列傳
戴季陶

**戴季陶**者，以字行，諱**傳賢**，號**天仇**，清四川成都人。生於光緒十七年一月六日，歿於民國三十八年二月十一日。季陶天資異敏，年十八，卒業於日本大學。及入國民黨，乃從孫文以舉革命。季陶工律法，通書史，尤長哲學。國府既立，遂以元勛授考試院院長，掌官吏考選、銓敘之政令。

分類:中華民國列傳
盧信永

**盧信永**者，號**鶴泉**。本貫光州，大韓民國平安南道江西郡人，生於昭和五年二月廿八日，歿於西元二零一九年十月廿一日，乃韓外交官也。信永性機敏，任智數，尤善外務。全斗煥既為總統，信永以外務長官遷安全企劃部長。一九八五年，授國務總理，居相位凡二年。

分類:平安南道列傳
斯坦利·鮑德溫

thumb|200px|鮑德溫首揆之像
**斯坦利·鮑德溫**者，布由德利之鮑德溫伯爵，英吉利國烏斯特郡布由德利人也。生於西曆一八六七年八月三日，歿於一九四七年十二月十四日。英王喬治五世當國，鮑氏以保守黨議員授財政大臣。俄頃，拜首揆，嘗居宰執凡七年。

## 出典

分類:溫莎列傳
庫爾特·舒馬赫

**庫爾特·舒馬赫** ，德意志人。西元一八九五年十月十三日，誕於海烏姆諾。一九三零年九月，國會改選，舒氏以符騰堡社會民主黨代表入值議院，充議員。舒氏勤釐正，及納粹柄政，忌其偕同志護法，尋罷斥。一九三三年，納粹逮舒氏下獄拷掠，備極慘毒，幽拘凡十二年，至戰後始釋。頃之，擢社會民主黨主席。一九四九年初，西德立。九月，選為聯邦議員，並管反對黨領袖事。舒氏既任事，職專察糾，當國不稱職者舉劾尤力，基民盟執政亦敬憚之。一九五二年八月，舒氏舊疾劇；二十日，卒於波恩，時年五十六。

## 考據

分類:德國列傳
中國文藝理論學會

**中國文藝理論學會**，中華人民共和國文藝社團，西元一九七九年肇創，會長王元化。王氏，左翼文人也。事會議，辦刊《文藝理論研究》。
分類:中華人民共和國藝文
龍眼

**龍眼**樹如荔枝，但枝葉稍小，殼青黃色，形圓如彈丸，核如梡子核而不堅，肉白而帶漿，其甘如蜜，一朵五六十顆，作穗如葡萄然。
## 引據

分類:果
顏師古

**顏師古**，唐經學、史家也。琅邪顏氏，雍州京兆郡萬年縣人，南齊黃門侍郎顏之推之孫。父顏思魯，母殷氏，乃殷英童之女。

隋开皇元年生**，**自幼博覽群書，尤精訓詁。隋末仁壽年間，李綱薦舉為安養縣尉。唐初歷任朝散大夫、中書舍人、中書侍郎、秘書監、弘文館學士等。貞觀四年，唐太宗詔師古於秘書省，考定五經，確定楷體文字，撰成《五經定本》，房玄齡諸儒對此書大加論議，師古輒引晉、宋已來古今本，隨言曉答，援據詳明，皆出其意表，諸儒莫不嘆服。後奉太子承乾之命註釋《漢書》。貞觀十九年，隨軍征遼東，途病卒。

配殷氏，生三子趨庭、揚庭、光庭。女頎，字女英，嫁殷仲容。
貝利

**貝利**，巴西人，少喜足球，家貧無資，乃踢椰殼習之。年十歲，聞國足落敗，泣謂父曰：恥國技輸人，他年兒必振興。由是訓練益勤。後數載，果入桑巴軍團，出征世界杯，驍勇善戰，不顧體短身弱，綠茵少年，當時意氣奮發，每於淘汰賽時，相機而動，力挽狂瀾，其入球致勝時，年歲惟十七，至今無出其右者。出場連三屆，巴西皆奪冠，譽為天下球王。貝利球技至臻，踏足壇廿一載，踢比賽一千三，攻球千二百八十三粒，足球藝術，於斯為盛。球王退役，仍奉職體育，年暮，疾病纏身，不失赤子之心，熱衷慈善，栽培後生，私德有瑕，名望無妨也。西元二〇二二年冬，球王享壽八十二終，巴西舉國哀悼三日，隆喪厚葬之。

分類:足球列傳
喬治·克列孟梭

**喬治·克列孟梭**者，法蘭西國旺代人。生於西曆一八四一年九月廿八日，卒於一九二九年十一月廿四日。克氏性剛峻，有幹略，慨然以興復法國為志。歐戰鏖兵三載，克氏以元老為總揆，掌軍國大政。既敗德師，時號曰「勝利之父」。
詹姆斯·麥迪遜

**詹姆斯·麥迪遜**者，美利堅國弗吉尼亞州康維港人。生於西曆一七五一年三月十六日，殁於一八三六年六月廿八日。麥氏以立憲功號曰「憲法之父」，為美利堅第四任總統也。
井上馨

**井上馨** ，本貫源氏，日本周防吉敷人。父光亨，仕長州藩為武士。生於天保六年十一月廿八日，歿於大正四年九月一日。明治中，以維新功封侯爵，加從一位。議會既設，帝悉罷太政官及諸省卿，馨以外務卿入值伊藤內閣，充外務大臣。

## 引據

分類:明治列傳
分類:大正列傳
孫立人

**孫立人**者，中華民國安徽廬江人。生於光緒廿六年十二月八日，殁於民國七十九年十一月十九日。立人風骨偉岸，鷙勇能任事，尤好兵法韜略。抗戰中，以陸軍新編第三十八師師長遠征緬甸，敗日軍於仁安羌，時號曰「東方隆美爾」。

分類:中華民國列傳
曹汝霖

**曹汝霖**者，字**潤田**，中華民國上海人。生於光緒三年一月廿三日，殁於民國五十五年八月四日。少好學而善辯，既加冠，嘗留學於日本習法律。民國肇建，以參議員授外交次長。尋任交通總長，與章宗祥、陸宗輿等相倚，號「新交通系」。

分類:中華民國列傳
加米涅夫

**列夫·加米涅夫**者，俄羅斯國莫斯科人。生於西曆一八八三年七月六日，殁於一九三六年八月廿五日。加氏性恭慎，曉哲學，尤善論辯，持共產主義之見。蘇聯既立，以政治局委員充人民委員會副主席。
原敬

**原敬**者，幼名**健次郎**，號**逸山**，日本陸奧國岩手郡人。生於安政三年二月九日，歿於大正十年十一月四日。大正中，敬以立憲政友會總裁為內閣總理大臣，時號曰「平民宰相」。

分類:明治列傳
分類:大正列傳
萊昂·甘必大

**萊昂·甘必大**者，法蘭西國卡奧爾人。生於西曆一八三八年四月二日，卒於一八八二年十二月三十一日。第三共和國既立，以共和黨人選為眾議院議長。一八八一年，授總理暨外交部長，旋辭。未幾，遇狙創甚，以疾卒於家，年四十有四。
鐵木迭兒

**鐵木迭兒**者，木兒火赤之子也。嘗逮事世祖。成宗大德間，同知宣徽院事，兼通政院使。武宗即位，為宣徽使。至大元年，由江西行省平章政事，拜雲南行省左丞相。居二載，擅離職赴闕，尚書省奏，奉旨詰問，尋以皇太后旨，得貸罪還職。明年正月，武宗崩，仁宗在東宮，以丞相三寶奴等變亂舊章，誅之。用完澤及李孟為中書平章政事，銳欲更張庶務。而皇太后在興聖宮，已有旨，召鐵木迭兒為中書右丞相。踰月，仁宗即位，因遂相之。及幸上都，命鐵木迭兒留守大都，平章完澤等奏：「故事，丞相留治京師者，出入得張蓋。今右丞相鐵木迭兒大都居守，時方盛暑，請得張蓋如故事。」許之。是年冬，制贈鐵木迭兒曾祖唆海翊運宣力保大功臣、太尉，諡武烈，祖不憐吉帶推誠保德定遠功臣、太尉，諡忠武；父木兒火赤推忠佐理同德功臣、太師，諡忠貞：並開府儀同三司、上柱國，追封歸德王。

皇慶元年三月，鐵木迭兒奏：「臣誤蒙聖恩，擢任中書，年衰且病，雖未能深達政體，思竭忠力，以圖報效，事有創行，敢不自勉，前省弊政，方與更新。欽惟列聖相承，混一區宇，日有萬幾，若非整飭，恐致解弛。繼今朝夕視事，左右司六部官有不盡心者，當論決，再不俊者，黜勿敍，其有託故僥倖他職者，亦不敍。」仁宗是其言。既而以病去職。

延祐改元，丞相哈散奏：「臣非世勳族姓，幸逢陛下為宰相，如丞相鐵木迭兒，練達政體，且嘗監修國史，乞授其印，俾領翰林國史院，軍國重務，悉令議之。」仁宗曰：「然。卿其啟諸皇太后。與之印，大事必使預聞。」遂拜開府儀同三司、監修國史、錄軍國重事。居數月，復拜中書右丞相，合散為左丞相。鐵木迭兒奏：「蒙陛下憐臣，復擢為首相，依阿不言，誠負聖眷。比聞內侍隔越奏旨者眾，倘非禁止，致治實難。請敕諸司，自今中書政務，毋輒干預。又往時富民，往諸蕃商販，率獲厚利，商者益眾，中國物輕，蕃貨反重。今請以江浙右丞曹立領其事，發舟十綱，給牒以往，歸則征稅如制；私往者，沒其貨。又，經用不給，苟不預為規畫，必至愆誤。臣等集諸老議，皆謂動鈔本，則鈔法愈虛；加賦稅，則毒流黎庶；增課額，則比國初已倍五十矣。惟預買山東、河間運使來歲鹽引，及各冶鐵貨，庶可以足今歲之用。又，江南田糧，往歲雖嘗經理，多未覈實。可始自江浙，以及江東、西，宜先事嚴限格、信罪賞，令田主手實頃畝狀入官，諸王、駙馬、學校、寺觀亦令如之；仍禁私匿民田，貴戚勢家，毋得沮撓。請敕臺臣協力以成，則國用足矣。」仁宗皆從之。尋遣使者分行各省，括田增稅，苛急煩擾，江右為甚，致贛民蔡五九作亂寧都，南方騷動，遠近驚懼，乃罷其事。

明年，鐵木迭兒奏：「天下庶務，雖統於中書，而舊制，省臣亦分領之。請以錢帛、鈔法、刑名，委平章李孟、左丞阿卜海牙、參政趙世延等領之。其糧儲、選法、造作、驛傳，委平章張驢、右丞蕭拜住、參政曹從革等領之。」得旨如所請。七月，詔諭中外，命右丞相鐵木迭兒總宣政院事。十月，進位太師。十一月，大宗正府奏：「累朝舊制，凡議重刑，必決於蒙古大臣，今宜聽於太師右丞相。」從之。

鐵木迭兒既再入中書，居首相，怙勢貪虐，兇穢滋甚。於是蕭拜住自御史中丞為中書右丞，尋拜平章政事，稍牽制之。而楊朵兒只自侍御史拜中丞，慨然以糾正其罪為己任。上都富人張弼殺人繫獄，鐵木迭兒使家奴脅留守賀伯顏，使出之，伯顏持正不可撓。而朵兒只已廉得丞相所受張弼賂有顯徵，乃與拜住及伯顏奏之：「內外監察御史凡四十餘人，共劾鐵木迭兒桀黠姦貪，陰賊險狠，蒙上罔下，蠹政害民，布置爪牙，威讋朝野，凡可以誣陷善人、要功利己者，靡所不至。取晉王田千餘畝、興教寺後壖園地三十畝、衞兵牧地二十餘畝。竊食郊廟供祀馬。受諸王合兒班答使人鈔十四萬貫，寶珠玉帶𣰽毺幣帛又計鈔十餘萬貫。受杭州永興寺僧章自福賂金一百五十兩。取殺人囚張弼鈔五萬貫。且既已位極人臣，又領宣政院事，以其子八里吉思為之使。諸子無功於國，盡居貴顯。縱家奴陵虐官府，為害百端。以致陰陽不和，山移地震，災異數見，百姓流亡，己乃恬然略無省悔。私家之富，又在阿合馬、桑哥之上。四海疾怨已久，咸願車裂斬首，以快其心。如蒙早加顯戮，以示天下，庶使後之為臣者，知所警戒。」奏既上，仁宗震怒，有詔逮問，鐵木迭兒匿興聖近侍家，有司不得捕。仁宗不樂者數日，又恐誠出皇太后意，不忍重傷咈之，乃僅罷其相位而已。

鐵木迭兒家居未逾年，又起為太子太師，中外聞之，莫不驚駭。參政趙世延為御史中丞，率諸御史論其不法數十事，而內外御史論其不可輔導東宮者，又四十餘人。然以皇太后故，終不能明正其罪。

明年正月辛丑，仁宗崩。越四日，鐵木迭兒以皇太后旨，復入中書為右丞相。又逾月，英宗猶在東宮，鐵木迭兒宣太后旨，召蕭拜住與朵兒只至徽政院，與徽政院使失里門、御史大夫禿忒哈雜問之，責以前違太后旨，令伏罪。即起入奏，遽稱旨，執二人棄市。是日，白晝晦冥，都人恟懼。

英宗將行即位禮，鐵木迭兒恒病足，中書省啟：「祖宗以來，皇帝登極，中書率百官稱賀，班首惟上所命。」英宗曰：「其以鐵木迭兒為之。」既即位，鐵木迭兒即奏委平章王毅、右丞高昉等徵理在京倉庫所貯糧，虧七十八萬石，責償於倉官及監臨出內者。所貢幣帛紕繆者，責償於本處官吏之董其事者。仍立程嚴督，違者杖之。五月，英宗在上都，鐵木迭兒嫉留守賀伯顏素不附己，乃奏其以便服迎詔為不敬，下五府雜治，竟殺之。都民為之流涕。

趙世延時為四川行省平章政事，鐵木迭兒怒其昔嘗論己，方入相時，即從東宮啟英宗遣人逮捕之。世延未至，鐵木迭兒使諷世延，啗以美官，令告引同時異己者，世延不肯從。至是，坐以違詔不敬，令法司窮治，請置極刑。英宗曰：「彼罪在赦前，所宜釋免。」鐵木迭兒對曰：「昔世延與省臺諸人謀害老臣，請究其姓名。」英宗曰：「事皆在赦前矣，又焉用問！」後數日，又奏世延當處死罪，又不允。有司承望風旨，鍛鍊欲使自裁，世延終無所屈，賴英宗素聞其忠良，得免於死。

鐵木迭兒恃其權寵，乘間肆毒，睚眦之私，無有不報。英宗覺其所譖毀者，皆先帝舊人，滋不悅其所為，乃任拜住為左丞相，委以心腹。鐵木迭兒漸見疏外，以疾死于家。御史蓋繼元、宋翼言其上負國恩，下失民望，生逃顯戮，死有餘辜。乃命毀所立碑，追奪其官爵及封贈制書，籍沒其家。

分類:元列傳
北條義時

**北條義時** ，本諱**小四郎**，日本伊豆人。坂東豪族時政第二子，政子之弟也，生於長寬元年。

## 生平
治承四年八月，義時與父時政等從源賴朝起兵，討伐平家。賴朝既都鐮倉，義時以側近授家子，從源氏征於葦屋浦、奧州，頗與機務焉。正治元年正月，賴朝暴卒，政子長子賴家立，授幕府將軍。義時與元老時政、比企能員、梶原景時、和田義盛等十三人輔政。

建仁三年九月，能員陰奉賴家詔舉兵伐時政，事敗，誅滅。時政召重臣廷議，廢賴家將軍位，幽於伊豆修禪寺，尋使人刺死。未幾，賴家弟千幡立，朝廷賜名實朝。元久二年，時政以妻謀欲廢實朝，而立婿平賀朝雅。義時與政子等弗從，乃發兵殺朝雅，罷時政執權，與妻徙伊豆閒住。時政既黜，能員、景時、義盛等俱誅殺，政子乃以御台所臨朝訓政，號曰「尼將軍」。且封義時為執權，總攬幕府萬機。

建保七年正月，賴家子公曉刺實朝於鶴崗八幡宮。義時旋誅公曉，尋與政子迎立公家藤原賴經。賴經即位將軍，而義時、政子柄政如故，朝廷益銜之。承久三年六月，後鳥羽上皇詔天下諸侯討伐鐮倉。義時從容發幕府大軍還擊，又命子泰時引軍進京師，陷之。泰時等入京師，罪上皇妄開兵釁，徙隱岐。授泰時六波羅探題，掌京師軍務。元仁元年六月十二日，義時不豫。十三日，大漸，歿於鐮倉。年六十，葬於法華堂東山。義時卒，其妻伊賀氏謀立子政村。謀洩，政子遂召泰時歸，授幕府執權，伊賀氏、政村流放伊豆。

## 據

*【鎌倉殿の13人】北条義時とゆかりの史跡 ～静岡県伊豆の国市編～
*
*安田元久『北条義時』〈人物叢書〉吉川弘文館、1994年新装版（1961年発刊）ISBN 978-4-642-05033-3

分類:鎌倉列傳
瑪利亞·特蕾西亞

**瑪利亞·特蕾西亞**者，本諱**瑪麗亞·特蕾莎·瓦爾布加·阿馬利婭·克里斯蒂娜**，哈布斯堡氏，奧地利國維也納人。生於西曆一七一七年五月十三日，歿於一七八零年十一月廿九日。少辯惠豐碩，能行大事。及長，多智計，刑戮賞罰，決之俄頃。既父查理六世崩殂，遂以嫡女即奧王位，夫弗朗茨一世。
變數

**變數**，未定之數也。若言「甲乙之和曰丙。」所稱之甲、乙、丙，是謂變數。

## 注

## 據

分類:數學
板垣退助

**板垣退助** ，本名**正躬**，一名**正形**，日本土佐人。誕於天保八年四月十六日，歿於大正八年七月十六日。明治初，以佐命倒幕功召入，擢參議。明治六年，朝廷議通韓，退助及羣臣西鄉隆盛、江藤新平、後藤象二郎等言遣使交聘；而岩倉具視、大久保利通、伊藤博文等皆沮抑之，由是論竟不決。時太政大臣三條實美得疾，具視驟攝相位，乃入謁極諫，帝納其疏，通韓事遂寢。退助怒，遽從諸參議乞休致。及歸里，益惡政府專擅，乃授徒講學，倡以自由民權為號焉。十四年，退助創設自由黨於京，議立憲，疏請即開國會。明年，蒞岐阜講學，忽遇刺，負創猶呼曰：「板垣雖死，自由不滅！」時論頗嘉之。二十年，封伯爵，退助三辭乃受冊。卅一年六月，以自由黨渠魁入值大隈內閣，充內務大臣。至大正治世，黨人相繼執國柄，自隈板始矣。

## 引據

分類:明治列傳
分類:大正列傳
艾伯特親王

**艾伯特親王** ，本名**法蘭茲·艾伯特·奧古斯特·卡爾·埃曼紐**，其先居德意志。父恩斯特，為薩克森-科堡-哥達公爵。西元一八一九年八月廿六日誕於科堡，一八六一年十二月十四日薨溫莎堡。王警慧，孝友沈靜，自幼務學文史。及年益壯，為人美姿貌，多才藝，尤習騎射。時王叔比利時國主念德英皇室同宗，乃擇其寡姊後維多利亞女皇下嫁王。年二十，王從父西徙英吉利，以科堡王子請入謁女皇，賜嘉德勳章，尋聘居白金漢宮，逾年大婚成。王頗機敏，日侍御前，善解迎女皇意指，遂長得恩眷。既而王輔翼帷幄，女皇愛其人望亦虛心納諫，因請參預軍國事，由是同稱貴重，一八五七年冊為「王夫」。

## 王室

親王尚英女王維多利亞，有子四、女五。會王薨，舉哀，女王大慟，縞素守節卅五年有奇，終其世而不除服。一九〇一年初女王崩，長子愛德華遂即位。

## 考據

分類:德意志邦聯列傳
分類:漢諾威氏列傳
伊莎貝拉二世

**伊莎貝拉二世** ，諱**瑪麗亞·伊莎貝拉·路易莎·德·波旁—波旁-兩西西里**，西班牙人。國主斐迪南長女，母瑪麗亞王后克里斯蒂娜氏，拿坡里人也。西元一八三〇年十月十日，生於馬德里王宮，冊為公主。

一八三三年，斐迪南寢疾，九月，大漸，召王后及廷臣埃斯帕特羅等廢薩利克舊俗，宣詔立公主為儲君，命王后臨朝攝政。是月崩，公主即王位，年三歲。廿九日，諸侯大臣上女王徽號曰「伊莎貝拉二世」，並尊母后為王太后，依遺詔國事遵太后意訖行。十月，王叔唐卡洛斯偽稱女王僭號，起事，自立國主。未幾，唐軍蔓延，擾及各省，王太后敕討唐卡洛斯，命諸將埃斯帕特羅、納瓦埃斯等為都督，調國內兵數萬，分道赴剿。

會用兵六年，埃斯帕特羅克復陷地，唐軍敗績，請降，其酋唐卡洛斯遁法蘭西。明年，詔與唐軍議和維加拉，七月，協定成，亂平。旋論功，晉封埃斯帕特羅貝爾加拉親王，加德維多利亞暨莫雷利亞公爵，以納瓦埃斯為瓦倫西亞公爵，加恩勳臣，賜給豐厚。

始，斐迪南崩，太后壯而寡居，時前侍衛中士穆尼奧斯以姿貌聞，陰得侍太后帷房，私與通，太后甚昵之。女王年十歲也，人或告穆氏頻出入宮掖，與太后私亂疑生子。事洩，輿情沸騰，貴族繇是訾太后不謹。太后益恐禍連己，乃入告議會，謂自今辭免臨朝，歸政，俄攜穆氏遷於馬賽。是年，議會論以女王沖幼薦埃斯帕特羅攝政，依公爵進封首輔。埃斯帕特羅既攝政，甚見優容，且以女王年少，頗與更張行新政，勳貴稍不法，乃黜之。諸臣皆畏憚，納瓦埃斯因有異圖，與埃氏積不相能。一八四三年，納瓦埃斯擁衛兵擅褫攝政，是夕埃斯帕特羅出避英吉利，餘黨悉謫於外。七月，女王親政，御議會受賀。女王立十三年，首輔納瓦埃斯等屢請上適配，及女王方笄，大婚，下嫁從兄加的斯公爵弗朗西斯科，是年十月，敕冊立弗氏為配國王。

## 考據

分類:西班牙中波旁列傳
羅文幹

**羅文幹**者，字**鈞任**，中華民國廣東番禺人。生於清光緒十四年，殁於民國三十年十月十六日。少異敏，年二十，以法學碩士卒業於英國牛津大學。民國既立，乃仕北洋政府。授財政總長，尋以「奧國借款案」辭。國民政府肇建，文幹遂復任司法部長。未幾，命兼外交部長，署《塘沽協定》。

分類:中華民國列傳
金泳三

**金泳三**者，號**巨山**。本貫金寧金氏，大韓民國慶尚南道統營郡人，生於昭和二年十二月二十日，歿於西元二零一五年十一月廿二日。泳三少有大略，博覽書史。年二十，入首爾大學習哲學。韓國既立，乃以自由黨人舉為議員。當是時，武人屢恃兵柄干預政事，泳三以「民主主義」相號召，聚徒講學，倡行憲政。一九九二年十二月，泳三敗金大中、鄭周永等，遂受任第十四代大統領。

分類:大韓民國大統領世家
羅曼·德莫夫斯基

**羅曼·德莫夫斯基**者，波蘭華沙人。生於西曆一八六四年八月九日。德氏性聰達，務實踐，為人多智略。歐戰既終，波蘭復獨立於世，德氏遂以波專使與巴黎和會。一九二三年，授外交部長，尋辭，乃創民族民主黨，倡以「民粹主義」。一九三九年一月二日，以疾卒於德羅茲多沃，年七十有四。
丘處機

**丘處機**，金登州棲霞人，自號**長春子**。

## 道行高深

處機年十九，為全真學於寧海之崑崳山，與馬鈺、譚處端、劉處玄、王處一、郝大通、孫不二同師重陽王真人。重陽一見處機，大器之。金、宋之季，俱遣使來召，不赴。

歲己卯，元太祖自乃蠻命近臣札八兒、劉仲祿持詔求之。處機一日忽語其徒，使促裝，曰：「天使來召我，我當往。」翌日，二人者至，處機乃與弟子十有八人同往見焉。明年，宿留山北，先馳表謝，拳拳以止殺為勸。又明年，趣使再至，乃發撫州，經數十國，為地萬有餘里。蓋蹀血戰場，避寇叛域，絕糧沙漠，自崑崳歷四載而始達雪山。常馬行深雪中，馬上舉策試之，未及積雪之半。既見，太祖大悅，賜食、設廬帳甚飭。

## 諷諫止殺

太祖時方西征，日事攻戰，處機每言欲一天下者，必在乎不嗜殺人。及問為治之方，則對以敬天愛民為本。問長生久視之道，則告以清心寡欲為要。太祖深契其言，曰：「天錫仙翁，以寤朕志。」命左右書之，且以訓諸子焉。於是錫之虎符，副以璽書，不斥其名，惟曰「神仙」。一日雷震，太祖以問，處機對曰：「雷，天威也。人罪莫大於不孝，不孝則不順乎天，故天威震動以警之。似聞境內不孝者多，陛下宜明天威，以導有眾。」太祖從之。

歲癸未，太祖大獵於東山，馬踣，處機請曰：「天道好生，陛下春秋高，數畋獵，非宜。」太祖為罷獵者久之。時蒙古兵踐蹂中原，河南、北尤甚，民罹俘戮，無所逃命。處機還燕，使其徒持牒招求於戰伐之餘，由是為人奴者得復為良，與濱死而得更生者，毋慮二三萬人。中州人至今稱道之。

歲乙酉，熒惑犯尾，其占在燕，處機禱之，果退舍。丁亥，又為旱禱，期以三日雨，當名瑞應，已而亦驗。有旨改賜宮名曰長春，且遣使勞問，制若曰：「朕常念神仙，神仙毋忘朕也。」六月，浴於東溪，越二日天大雷雨，太液池岸北水入東湖，聲聞數里，魚龜盡去，池遂涸，而北口高岸亦崩。處機嘆曰：「山其摧乎，池其涸乎，吾將與之俱乎！」遂卒，年八十。

## 出典
*〔明〕宋濂等著《元史卷二百二》

分類:金列傳
臺灣民主國

臺灣民主國者，光緒廿一年乙未，臺人自立以圖存者也。

初，甲午之役，清師敗績，遂定《馬關講和條約》，割臺灣、澎湖歸日本。紳民邱逢甲等奉巡撫唐景崧為大總統，建元「永清」，誌不忘大清也。須臾為日所破。景崧亡廈門。此其自立之始也。

臺北既陷，事傳臺南，復推劉永福為大總統，開議院。然日軍大至，連陷諸郡，永福勢孤援絕，亦解甲而歸大陸。十月初四日辰刻，日軍入城，民主國遂亡。

原欲假泰西公法，邀各國干預，以保主權。清廷雖心存默許，然迫於列強震懾，德人復迫以威，終不敢明助。各國亦袖手旁觀，其事遂寢。

## 據

分類:臺灣志
埃里希·魯登道夫

thumb|200px|魯登道夫將軍一九一五年
**埃里希·魯登道夫**者，德意志國普魯士人，生於西曆一八六五年四月九日。魯氏少負志節，以武官入參謀本部授部署部總長。歐戰起，從元帥興登堡敗俄軍於坦能堡。尋晉上將，授軍需總監，與興登堡對掌軍國機務。十一月革命既興，帝威廉遜位。魯氏遂辭本兼各職，亡命瑞典，翌年乃歸。一九二三年，納粹黨首希特勒舉亂於慕尼黑，號曰「啤酒館之變」，眾以魯氏總攝兵柄。旋敗，魯氏等皆逮問議處，然法庭以魯氏功高遂赦其罪。一九三七年十二月二十日，魯氏歿於慕尼黑，年七十有二。

分類:德國列傳
奧古斯特·倍倍爾

**奧古斯特·倍倍爾** ，德意志科隆人。生於西元一八四〇年二月二日，歿於一九一三年八月十三日。一八六五年，倍倍爾往英倫入工聯會。旋偕同列李卜克內西、拉薩爾等至薩克森傳道，與相結納，勞工歸附者次第響應，遂益眾。一八六九年八月，倍倍爾與李氏、福爾馬爾、伯恩施坦輩共立社會民主黨於艾森納赫。一八七一年初，德皇威廉即帝位。三月，詔改北德議會置國會，薩克森推代表，倍倍爾入選議員焉。倍倍爾既參預黨務，思自異於福、伯改良之說，遂傾心著述，每論陳馬克思正統意理，輒爭之，黨人為之動者甚眾。一八九二年，與社民黨代表大會，議未訖，倍倍爾言歐洲工運有變，當黜修正宗旨，毋與時勢背馳。黨內同志多是其言，恢復正統議乃定，愈益發抒。十一月，眾舉倍倍爾代格里施為黨主席，繇是事權乃歸倍倍爾。後廿一年，卒於官。

## 考據

分類:德意志帝國列傳
濱口雄幸

**濱口雄幸**者，號**空谷**，日本土佐國長岡郡人。生於明治三年四月一日，歿於昭和六年八月廿六日。昭和四年七月，濱口以立憲民政黨總裁為第廿七代內閣總理大臣。濱口性剛而毅，為政朝下而夕奉行，時號曰「雄獅宰相」。

分類:大正列傳
分類:昭和列傳
孝謙天皇

**孝謙天皇** ，或曰**稱德天皇**，諱**阿倍**。日本聖武天皇長女也，妣曰光明皇后。養老二年，誕於潛邸，封內親王。
## 生平
帝少聰達，有容止，天平十年，冊立為皇太女。廿一年，聖武詔行內禪，帝入承大統，建號天平勝寶。及即位，尊聖武為太上天皇，尊后為光明皇太后。帝好佛，柔仁崇儒，從博士吉備真備學。初御極，帝以孝治天下，革前朝弊政，海內翕然稱治。

外戚藤原仲麻呂，太后之侄也。性沉深，且任權術，中外皆畏其專。天平勝寶七年，仲麻呂使黨人疏劾太傅橘諸兄怨望謗議，逼落職，而仲麻呂自秉政，威儀日張。八年，上皇寢疾，五月，崩。天平寶字二年，帝以侍太后疾，傳位於大炊王，是為淳仁天皇，尋尊帝為太上天皇。仲麻呂以名嫌藤原諱請更，乃賜名惠美押勝，晉太師。

帝居太上以來，押勝恣肆尤甚，帝益慍之，遂密召公卿忠純者，陰為藩屏矣。法相僧道鏡，以才略受任，外預朝政，內見幸於帷幄。四年，太后崩。押勝漸為道鏡、吉備真備等所排，常恐不自安，愈蓄異謀。八年六月，押勝婿授刀督御楯暴卒，帝詔收授刀衛兵柄，其黨不勝忿恨。九月，押勝合大外記高丘比良麻呂，宗室船王、池田王等謀逆。帝旋定大策，命真備率授刀衛討逆，已而大破叛軍，滅之，押勝族誅。帝賜立功將士階爵，授真備為太保。詔廢淳仁天皇，以親王貶淡路安置。十月，重祚帝位，改元天平神護，百官上尊號「稱德」。

帝享國久，迨暮年倦勤，喜怒不常，信受讒諛。既復辟，帝益猜疑苛察，其翼贊諸臣義士，過於誅夷，罕始終保全者也。帝尤愛寵道鏡，授太政大臣禪師，又立為法王，軍國萬機，悉決之於道鏡。帝溺於釋教，弗聽政，惟務以佛事遊宴，朝野失望。神護景雲四年八月四日，帝不豫，俄崩於平城宮。年五十有二，梓宮葬高野陵。真備及羣臣擁白壁王嗣立，是為光仁帝。光仁即位，論道鏡悖妄竊權狀，詔奪法王，尋追貶下野藥師寺別當，餘黨弓削淨人等皆流放。
## 引據

*《續日本紀/卷十七》

分類:天皇本紀
卡爾莫納

**卡爾莫納** 者，本諱**安東尼奧·奧斯卡·德·弗拉戈索·卡爾莫納**，葡萄牙國里斯本人。生於西曆一八六九年十一月廿四日，殁於一九五一年四月十八日。一九二六年七月，卡氏舉兵自立為元首，是為葡國第十一代大統領。既柄政，國帑空虛而政府治無良策。卡氏遂授財政部長薩拉查組閣，自是萬機皆委以薩氏矣。
亨利·史汀生

**亨利·史汀生** ，美利堅人。西元一八六七年九月廿一日誕紐約，一九五零年十月二十日卒紐約州。年廿一，登哈佛法學院，卒業，從律師克拉克遊。一九零六年，充紐約聯邦檢察官，因老羅斯福薦入共和黨，累擢戰爭部長。史氏為人機敏，諳庶政，亦精於交涉。一九二七年初，以史氏遣駐尼加拉瓜公使；十二月，改美屬菲律賓總督。總統胡佛方執政，尋召還，命史氏入閣授國務卿。一九三一年，日中構釁；未幾，日軍據東北擁清遜帝稱滿洲國主，又電致各國求承認。時史氏慮日人逞兵侵遠東，氣益恣，遂與胡佛議訖，不應，輿論號為「史汀生照會」。一九三三年，民主黨人當國，小羅斯福代胡佛為總統；三月，史氏疏致政。一九四零年，世界大戰棘，起復史氏；七月，命充戰爭部長，預軍機，越五年求去。

## 引據

分類:紐約州列傳
約翰·卡爾霍恩

**約翰·卡爾霍恩** ，美利堅人。西元一七八二年三月十八日誕於南卡羅來納，一八五零年三月三十一日卒華府。一八一七年十月，總統門羅增置閣員，授卡氏戰爭部長。逾八年門羅任滿，議改選，眾舉卡氏偕小亞當斯並列，遂以副總統入參白宮。一八三二年，卡氏因各州蓄家奴事與總統輒齟齬；十二月，求退，還南州，旋推為聯邦參議員。

## 考據

分類:美國列傳
分類:南卡羅來納州列傳
加富爾伯爵

**加富爾伯爵**者，名**卡米洛·奔索**，義大利國都靈人也。生於西曆一八一零年八月十日，殁於一八六一年六月六日。義大利王國既立，加氏以撒丁宰相原官留任，入相凡三月而卒。時論以加氏與朱塞佩·馬志尼、加里波第並號曰「開國三傑」。

分類:義大利列傳
犬養毅

**犬養毅**者，小字**仙次郎**，號**本堂**，日本備中國賀陽郡人。生於安政二年四月二十日。昭和六年，滿洲戰事起，犬養以立憲政友會總裁為第廿九代內閣總理大臣。翌年五月十五日，遇刺於公邸，年七十有六。

分類:明治列傳
分類:大正列傳
分類:昭和列傳
赫爾曼·穆勒

thumb|180px|赫爾曼·穆勒一九二八年
**赫爾曼·穆勒**者，德意志國曼海姆人。生於西曆一八七六年五月十八日。歐戰終，穆勒以社會民主黨人授外交部長，出使巴黎訂《凡爾賽和約》。魏瑪共和既立，穆勒嘗二入而居首揆，秉國政。一九三一年三月二十日，以疾卒於柏林，年五十四。

分類:德國列傳
米高揚

**阿納斯塔斯·米高揚**者，俄羅斯國薩納欣人。生於西曆一八九五年十一月廿五日，殁於一九七八年十月廿一日。米氏少敏達，尤多智計，好貨殖商農之道。年二十，米氏入布爾什維克黨，蘇聯既立，旋為中央委員。米氏素善斯大林，及斯氏柄國，遂以政治局委員授貿易人民委員。米氏掌部事，乃與歐美互市，貿易興數年而倉廩實，外匯亦足矣。斯氏歿，赫魯曉夫即位總書記，晉米氏為部長會議副主席。
莫洛托夫

**莫洛托夫**者，本諱**維亞切斯拉夫·米哈伊洛維奇·斯克里亞賓**，俄羅斯國庫喀卡人。生於西曆一八九零年三月九日，殁於一九八六年十一月八日。莫氏少機警，尚共產主義。及長，乃入布爾什維克黨，充《真理報》編輯。莫氏工於庶政，兼通外交，十月革命興，尋以政治局候補委員為中央委員會責任書記。莫氏頗與總書記斯大林善，斯氏既當國，授莫氏人民委員會主席，兼領外交事務。莫氏為政，遂贊襄斯氏「集體農業」及「肅反」之策。斯氏殂，赫魯曉夫即位，盡反斯氏之政，旋罷莫氏外長，左遷駐蒙古大使。
二桃殺三士

**二桃殺三士**，古說也，載於《晏子春秋·內篇諫下》，今意用計殺人。公孫接、田開疆、古冶子皆為齊將，恃勇而驕。晏子欲殺之，故使景公賜三人二桃，令計功食桃。公孫接、田開疆言功取之，古冶子無桃，言從君殺黿之功，抽劍相向。二人愧，反其桃，挈領而死。古冶子見二人自刎，愧，亦反其桃，挈領而死。

## 據
*《晏子春秋·內篇諫下》
分類:周紀事
傳超文約

**傳超文約**乃應用層協約，行於萬維網者也。

西曆一九八九年，英人氏擬之。今網站行之者衆矣。

## 碼
依此約求於侍，方得一碼，今略述之：

一〇一謂故約旣棄，方從新約；

二〇〇謂君之所求，今爲所許；

三〇一謂君所尋頁，今在他方；

三〇二謂是頁旣移，其址或易；

四〇一謂欲爲之者，必執符節；

四〇三謂君欲爲事，在所不許；

四〇四謂欲尋之頁，實不存矣。

四一八謂侍者之壺，乃其所以煮茶，非所以煮咖啡者，故不爲也。

## 據

分類:電腦
喬治·蒙克

**喬治·蒙克** ，英吉利人也。西元一六〇八年十二月六日，誕德文郡。克倫威爾初起，蒙克應其謀來歸，克氏甚器重之，與共事，遂以冷溪衛隊標統擢將軍。從征戰英、蘇格蘭至愛爾蘭，所至連下郡縣，累建功。時新建共和，克倫威爾當國，待蒙克愈厚，以贊襄功累授蘇格蘭總督，留守愛丁堡。一六五八年，克倫威爾薨，國內變，流言謂貴族趨迎王子查理，將渡海還，人心惶惑，益動搖。蒙克思共和國體不可支，且疑王子正位後究其朋比克倫威爾狀，謀自立，繇是與王黨結，密圖輸誠。明年，蒙克親征京師，乃亟帥蘇格蘭兵萬餘眾南下，與費爾法克斯等分路勤王，兵至，悉取英格蘭要害地，蒙克勢大振。費爾法克斯敗共和軍於京畿，蒙克又破敵蘭伯特所部，共和諸將敗績，棄城遁。京師既克，蒙克復置議會，諸公卿勳戚交論復辟王政，蒙克亦署之，俄而擇王黨白金漢公報書查理，遣使導迎。一六六〇年，查理車駕由多佛港入京師，蒙克等朝謁，與車駕並騎行之。五月，查理即英王位。是歲，王以蒙克有功，尋封爵，號為阿博馬爾公，拜蒙克德文郡總督，欽選上院議員。越十年，蒙克疾篤，一月三日卒，年六十一，子克里斯托弗嗣。

## 考據

分類:聯合斯圖亞特列傳
亞歷山大·漢密爾頓

**亞歷山大·漢密爾頓**者，美利堅國人。生於西曆一七五七年一月十一日，殁於一八零四年七月十二日。漢氏性穎敏，善撰文，兼通經濟。美獨立之役起，漢氏以記室從大陸軍總司令華盛頓參贊機務，既敗英師於約克鎮，晉少將。合眾國立，華盛頓為總統，遂召漢氏入閣，授財政部長。
葉卡捷琳娜二世

**葉卡捷琳娜二世**者，又譯**凱薩琳二世**。諱**葉卡捷琳娜·阿列克謝耶芙娜**，普魯士人，俄皇彼得三世之后也。生於西曆一七二九年五月二日，崩於一七九六年十一月十七日。葉氏少惠敏，涉書史，通識時變。及長，以普魯士公主和親俄國，配皇太子彼得，為太子妃。女皇伊麗莎白薨，彼得即皇帝位，冊立葉氏為皇后。當是時，彼得不慧，為政昏亂，威柄乃漸操於葉氏。一七六二年七月，葉氏矯發近衛兵眾殺彼得其黨，自率兵趨宮城，廢彼得為庶人，旋賜死。彼得既歿，葉氏遂稱帝號於莫斯科，號「葉卡捷琳娜二世」。
羊獻容

**[[晉惠帝|晉惠]]羊皇后**諱**獻容**，泰山南城人。祖瑾，父玄之。賈后既廢，孫秀議立后。后外祖孫旂與秀合族，又諸子自結於秀，故以太安元年立為皇后。將入宮，衣中有火。

成都王穎伐長沙王乂，以討玄之為名。乂敗，穎奏廢后為庶人，處金墉城。陳眕等唱伐成都王，大赦，復后位。張方入洛，又廢后。方逼遷大駕幸長安，留臺復后位。永興初，張方又廢后。河間王顒矯詔，以后屢為姦人所立，遣尚書田淑敕留臺賜后死。詔書累至，司隸校尉劉暾與尚書僕射荀藩、河南尹周馥馳上奏曰：「奉被手詔，伏讀惶悴。臣按古今書籍，亡國破家，毀喪宗祊，皆由犯眾違人之所致也。陛下遷幸，舊京廓然，眾庶悠悠，罔所依倚。家有跂踵之心，人想鑾輿之聲，思望大德，釋兵歸農。而兵纏不解，處處互起，豈非善者不至，人情猜隔故耶！今上官巳犯闕稱兵，焚燒宮省，百姓諠駭，宜鎮之以靜。而大使卒至，赫然執藥，當詣金墉，內外震動，謂非聖意。羊庶人門戶殘破，廢放空宮，門禁峻密，若絕天地，無緣得與姦人搆亂。眾無智愚，皆謂不然，刑書猥至，罪不值辜，人心一憤，易致興動。夫殺一人而天下喜悅者，宗廟社稷之福也。今殺一枯窮之人而令天下傷慘，臣懼凶豎乘間，妄生變故。臣忝司京輦，觀察眾心，實以深憂，宜當含忍。不勝所見，謹密啟聞。願陛下更深與太宰參詳，勿令遠近疑惑，取謗天下。」顒見表大怒，乃遣陳顏、呂朗東收暾。暾奔青州，后遂得免。帝還洛，迎后復位。後洛陽令何喬又廢后。及張方首至，其日復后位。

會帝崩，后慮太弟立為嫂叔，不得稱太后，催前太子清河王覃入，將立之，不果。懷帝即位，尊后為惠帝皇后，居弘訓宮。洛陽敗，沒于劉曜。曜僭位，以為皇后。因問曰：「吾何如司馬家兒？」后曰：「胡可並言？陛下開基之聖主，彼亡國之暗夫，有一婦一子及身三耳，不能庇之。貴為帝王，而妻子辱于凡庶之手。遣妾爾時實不思生，何圖復有今日。妾生於高門，常謂世間男子皆然。自奉巾櫛以來，始知天下有丈夫耳。」曜甚愛寵之，生曜二子而死，諡**獻文皇后**。

分類:晉列傳
藍玉

**藍玉**，定遠人。明開平王常遇春婦弟也。
## 青年驍將
初隸遇春帳下，臨敵勇敢，所向皆捷。遇春數稱於明太祖，由管軍鎮撫積功至大都督府僉事。洪武四年，從傅友德伐蜀，克綿州。五年從徐達北征，先出雁門，敗元兵於亂山，再敗之於土剌河。七年帥兵拔興和，獲其國公帖里密赤等五十九人。十一年同西平侯沐英討西番，擒其酋三副使，斬獲千計。明年，師還，封永昌侯，食祿二千五百石，予世券。

十四年，以征南左副將軍從潁川侯傅友德征雲南，擒元平章達里麻於曲靖，梁王走死，滇地悉平。玉功為多，益祿五百石。冊其女為蜀王妃。
## 威震漠北
二十年，以征虜左副將軍從大將軍馮勝征納哈出，次通州。聞元兵有屯慶州者，玉乘大雪，帥輕騎襲破之，殺平章果來，擒其子不蘭溪還。會大軍進至金山，納哈出遣使詣大將軍營納欸，玉往受降。納哈出以數百騎至，玉大喜，飲以酒。納哈出酌酒酬玉，玉解衣衣之，曰：「請服此而飲。」納哈出不肯服，玉亦不飲。爭讓久之，納哈出覆酒於地，顧其下咄咄語，將脫去。鄭國公常茂在坐，直前砍傷之，都督耿忠擁以見勝。其眾驚潰，遣降將觀童諭降之。還至亦迷河，悉降其餘眾。會馮勝有罪，收大將軍印，命玉行總兵官事，尋即軍中拜玉為大將軍，移屯薊州。

時元帝孫脫古思帖木兒嗣立，擾塞上。二十一年三月，命玉帥師十五萬征之。出大寧，至慶州，諜知元主在捕魚兒海，間道兼程進至百眼井。去海四十里，不見敵，欲引還。定遠侯王弼曰：「吾輩提十余萬眾，深入漠北，無所得，遽班師，何以覆命？」玉曰：「然。」令軍士穴地而爨，毋見煙火。乘夜至海南，敵營尚在海東北八十余里。玉令弼為前鋒，疾馳薄其營。敵謂我軍乏水草，不能深入，不設備。又大風揚沙，晝晦。軍行，敵無所覺。猝至前，大驚。迎戰，敗之。殺太尉蠻子等，降其眾。元主與太子天保奴數十騎遁去。玉以精騎追之，不及。獲其次子地保奴、妃、公主以下百余人。又追獲吳王朵兒只、代王達里麻及平章以下官屬三千人，男女七萬七千余人，並寶璽、符敕金牌、金銀印諸物，馬駝牛羊十五萬余。焚其甲仗蓄積無算。奏捷京師，帝大喜，賜敕褒勞，比之衛青、李靖。又破哈剌章營，獲人畜六萬。師還，進涼國公。

明年命督修四川城池。二十三年，施南、忠建二宣撫司蠻叛，命玉討平之。又平都勻，安撫司散毛諸洞，益祿五百石，詔還鄉。二十四年命玉理蘭州、庄浪等七衛兵，以追逃寇祁者孫，遂略西番罕東之地。土酋哈昝等遁去。會建昌指揮使月魯帖木兒叛，詔移兵討之。至則都指揮瞿能等已大破其眾，月魯走柏興州。玉遣百戶毛海誘縛其父子，送京師誅之，而盡降其眾，因請增置屯衛。報可。復請籍民為兵，討朵甘、百夷。詔不許，遂班師。
## 遭忌滅族
玉長身赬面，饒勇略，有大將才。中山、開平既沒，數總大軍，多立功。太祖遇之厚。浸驕蹇自恣，多蓄庄奴、假子，乘勢暴橫。嘗佔東昌民田，御史按問，玉怒，逐御史。北征還，夜扣喜峰關。關吏不時納，縱兵毀關入。帝聞之不樂。又人言其私元主妃，妃慚自經死，帝切責玉。初，帝欲封玉梁國公，以過改為涼，仍鐫其過於券。玉猶不悛，侍宴語傲慢。在軍擅黜陟將校，進止自專，帝數譙讓。西征還，命為太子太傅。玉不樂居宋、潁兩公下，曰：「我不堪太師耶！」比奏事多不聽，益怏怏。

二十六年二月，錦衣衛指揮蔣瓛告玉謀反，下吏鞫訊。獄辭云：「玉同景川侯曹震、鶴慶侯張翼、舳艫侯硃壽、東莞伯何榮及吏部尚書詹徽、戶部侍郎傅友文等謀為變，將伺帝出耤田舉事。」獄具，族誅之，帝手詔佈告天下，條列爰書為《逆臣錄》。至九月，乃下詔曰：「藍賊為亂，謀泄，族誅者萬五千人。自今胡黨、藍黨概赦不問。」胡謂丞相惟庸也，於是元功宿將相繼盡矣。
## 出典
*〔清〕張廷玉等著《明史卷一百三十二》
分類:明列傳
維基解密

**維基解密**屬結社。澳大利亞人創之，以公諸國之密於天下。

二〇〇九年，氏洩美軍誤殺之事於維基解密。次年，彼站公之，名之曰「附帶謀殺」。

其站徒有「維基」之名，然自庚寅以降，未允共筆。嘗言「維基解密非『維基』也。」

## 據

分類:結社
安樂公主

**安樂公主**，唐中宗最幼女。帝遷房陵而主生，解衣以褓之，名曰**裹兒**，后尤愛之，下嫁武崇訓。

帝復位，光艷動天下，侯王柄臣多出其門。嘗作詔，箝其前，請帝署可，帝笑從之。又請為皇太女，左僕射魏元忠諫不可，主曰：“元忠，山東木強，烏足論國事？阿武子尚為天子，天子女有不可乎？”與太平等七公主皆開府，而主府官屬尤濫，皆出屠販，納訾售官，降墨敕斜封授之，故號“斜封官”。

主營第及安樂佛廬，皆憲寫宮省，而工緻過之。嘗請昆明池為私沼，帝曰：“先帝未有以與人者。”主不悅，自鑿定昆池，延袤數里。定，言可抗訂之也。司農卿趙履溫為繕治，累石肖華山，隥彴橫邪，回淵九折，以石瀵水。又為寶爐，鏤怪獸神禽，間以璖貝珊瑚，不可涯計。崇訓死，主素與武延秀亂，即嫁之。

是日，假后車輅，自宮送至第，帝與后為禦安福門臨觀，詔雍州長史竇懷貞為禮會使，弘文學士為儐，相王障車，捐賜金帛不貲。翌日，大會群臣太極殿，主被翠服出，向天子再拜，南面拜公卿，公卿皆伏地稽首。武攸暨與太平公主偶舞為帝壽。賜群臣帛數十萬。帝禦承天門，大赦，因賜民酺三日，內外官賜勛，緣禮官屬兼階、爵。奪臨川長公主宅以為第，旁徹民廬，怨聲囂然。第成，禁藏空殫，假萬騎仗、內音樂送主還第，天子親幸，宴近臣。

崇訓子方數歲，拜太常卿，封鎬國公，實封戶五百。公主滿孺月，帝、后復幸第，大赦天下。時主與長寧、定安三家廝臺掠民子女為奴婢，左臺侍御史袁從一縛送獄，主入訴，帝為手詔喻免。從一曰：“陛下納主訴，縱奴騶掠平民，何以治天下？臣知放奴則免禍，劾奴則得罪於主，然不忍屈陛下法，自偷生也。”不納。臨淄王誅庶人，主方覽鏡作眉，聞亂，走至右延明門。兵及，斬其首，追貶為“悖逆庶人”。睿宗即位，詔以二品禮葬之。趙履溫諂事主，嘗褫朝服，以項挽車。庶人死，蹈舞承天門呼萬歲，臨淄王斬之，父子同刑。百姓疾其興役，割取肉去。

分類:唐列傳
一九八四

《**一九八四**》，人所著之小說也，首發於一九四九年。敍人所見所聞。者，氏幻設，據、、、之國也。彼國有黨，曰。黨魁號「長兄」。治以四部。四部者，、、、也。氏爲吏。其職蓋易史也。見故文不利於上，則更之，使民莫知其史之僞。

氏惡其職，而與吏善，遂生反意，終緝於有司。

## 人物

* 溫斯頓·史密斯
:大洋國人，英社真理部之外圍黨員，任記錄員。史密斯性恭順，自掌記室以來，史籍文書概經其手而易。久之，遂疑英社老大哥之偽矣。及入革命兄弟會，為有司奧勃良所察，旋逮問下獄。

* 裘利亞
:大洋國人，迪克松氏。性漁色，嘗與史氏同遊，為其外室也。

* 奧勃良
:大洋國人，其生卒事跡不詳。為英社真理部之核心黨員，任思警總監。奧氏曉律法，長於權謀，外寬和然內多忮刻。每欲捕人必先親善於彼，而後設謀使之墮己彀中。著《寡頭政治集體主義之理論實踐》。

## 兼查

* 二又二爲五
* 新話

## 據

分類:英國小說
胡鑫宇案

**胡鑫宇**，江西鉛山人，致遠中學諸生也。

西元二〇二二年十月十四日酉時，鑫宇自學堂內亡，不知所之。其家大駭，告於有司。官民合力，遍索山林，歷三月之久，終不得其蹤。由是，邑中議之紛紜，咸莫知其故。

至二〇二三年一月廿八日，有里人於學堂左近林中糧倉故址，見一骸懸於樹，亟報官。有司驗之，乃鑫宇也，曰：「自經死。」計其亡也，凡百有六日。時鑫宇年十有五。

分類:中華人民共和國人禍
吳佩孚

**吳佩孚**，字**子玉**。清山東蓬萊人也，生於同治十三年四月廿二日。

佩孚少穎敏，好涉兵法，及長，中秀才。光緒中，佩孚赴天津投淮軍聶士成部，俄受薦入保定陸軍學堂習西洋軍事。及卒業，時日俄釁起，佩孚從日兵征於滿洲，屢立殊勛。遂以隊官授北洋陸軍第三鎮第一營管帶，隸統制曹錕節制。

民國既立，大總統袁世凱改陸軍第三鎮為第三師，以錕為師長，佩孚晉第六旅旅長。民國五年，世凱復辟帝製，雲南將軍唐繼堯、蔡鍔，廣西將軍陸榮廷等皆通電獨立。世凱遂令遣大軍討伐，命錕為主帥，佩孚亦從征。六月，世凱歿，戰事旋息。

六年七月，長江巡閱使張勳奉迎溥儀復位。國務總理段祺瑞命佩孚以討逆軍西路先鋒伐之，數日既克。七年，授第三師師長，從錕征湖南，佩孚連拔長沙等三城，斬獲頗巨。八月，佩孚通電全國，倡「罷兵共和」，祺瑞甚忌之。九年五月，佩孚忽率兵抵保定，並與錕及奉系張作霖等合兵以伐祺瑞。皖軍既潰，錕等乃入京師。九月，晉佩孚直魯豫巡閱副使，命開府洛陽。

初，佩孚等與作霖同預國政，然諸將彼此不能容，遂致兵戎相見。十一年四月，佩孚自統大軍驅作霖出山海關，威名大盛，以致海外矚目。及歸洛陽，遂復謀南北統一。十二年十月，錕以金元操縱國會推己為總統，佩孚勉從之。十三年九月，作霖率奉軍十五萬出關再征京師。錕召佩孚入，授討逆軍總司令發兵以禦。佩孚性驍勇，尤富智略，與奉軍鏖戰於山海關，作霖兵雖眾亦相持不下。十月，佩孚部曲馮玉祥反，俄領兵入京幽總統曹錕，且驅溥儀出宮禁。佩孚聞京師已失，大為悚懼，作霖乘機進兵，遂聚殲其軍。佩孚僅率千餘眾，遁走岳州。

十四年，佩孚舉兵於漢口，號曰「十四省討賊聯軍」。佩孚既據湖廣，東聯孫傳芳，北修好於作霖，合兵擊玉祥，威勢稍振。翌年，蔣中正領國民革命軍誓師北伐，大軍陷湖南。佩孚發兵與之會戰於賀勝橋，竟而不敵。湖廣既陷，佩孚歷犯河南、四川、甘肅等省，陰圖再起，然終不可振作。日中戰事起，日軍土肥原賢二欲說佩孚組織華北臨時政府，佩孚固辭，乃止。廿八年十二月四日，佩孚以疾歿於北平，年六十有五。十二月九日，國民政府追贈佩孚陸軍一級上將。

分類:中華民國列傳